RS odbacuje adaptirani SSP\nUroš Vukić, Dejan Šajinović, Foto A.Čavić 22.06.2016 18:05\nBANJALUKA - Adaptirani Sporazum o stabilizaciji i pridruživanju, koji je Savjet ministara jednoglasno usvojio, neprihvatljiv je za Republiku Srpsku i, kako stvari sada stoje, vjerovatno neće biti prihvaćen na sjednici Predsjedništva BiH, koja je zakazana za ponedjeljak.\n"Mi ne očekujemo da će Mladen Ivanić (član Predsjedništva BiH iz RS) glasati za tu odluku", rekao je Milorad Dodik, predsjednik RS, nakon sastanka s Larsom Gunarom Vigemarkom, šefom Delegacije EU u BiH, i Kristijanom Helbahom, ambasadorom Njemačke u BiH.\nO adaptaciji SSP-a danas je bilo riječi i na sastanku Ivanića i Dragana Čovića, člana Predsjedništva BiH, koji je rekao da bi se to pitanje moralo završiti zbog veoma važnog datuma, koji se neće ponoviti u narednih godinu dana. Naime, ukoliko bi Predsjedništvo BiH prihvatilo adaptirani SSP, Savjet EU na sjednici zakazanoj za 18. jul mogao bi razmatrati, pa i prema nezvaničnim informacijama prihvatiti aplikaciju BiH za članstvo u EU. U suprotnom od toga ne bi bilo ništa, a BiH bi ovakvo raspoloženje unutar EU i sjednicu Savjeta EU morala čekati otprilike godinu dana.\nZa razliku od Dodika, koji je prenio stav Vlade RS da je adaptirani SSP neprihvatljiv, Čović, kao nepopravljivi optimista, ipak vjeruje da bi u ponedjeljak moglo doći do dogovora u Predsjedništvu BiH.\n"Moralo bi se to riješiti jer je to jedan poseban datum koji se neće ponoviti u narednih godinu dana i pošto su nijanse u pitanju ja vjerujem da ćemo pokazati jednu odgovornost i najdalje do ponedjeljka, iako je to kasno, imati usaglašane stavove", rekao je Čović, dodajući da će sve učiniti da do tog dogovora dođe i da nema govora o tome da će neko nekoga u ponedjeljak na sjednici Predsjedništva BiH preglasati te da niko nikome ne brani da se poljoprivrednicima pomogne i sada.\nInače, suština adaptiranog SSP-a koji je neprihvatljiv za RS i praktično za sve poljoprivrednike u BiH je u tome da se Hrvatskoj i zemljama EU omogući da u BiH uvoze robu bez carina, odnosno da prilikom stavljanja na tržište BiH svoje robe plaćaju samo carinsko evidentiranje, koje iznosi jedan odsto. S druge strane, roba iz BiH ne bi pod istim uslovima bila izvožena u Hrvatsku i zemlje EU, što je, kako je rekao Dodik, a izračunala Vlada RS, put za uništenje kompletne privrede RS i BiH.\n"RS gubi najviše, a to je 150 miliona godišnje, indirektno iznos koji se ne može izračunati. Na to su reagovali svi, Privredna komora RS, udruženja poljoprivrednika, ali i Spoljnotrgovinska komora BiH, koja je jasno rekla svoj stav i mi to ne možemo da ignorišemo", rekao je Dodik, istovremeno podsjećajući da su se ranije u Briselu Srbi, Hrvati i Bošnjaci usaglasili i rekli da je adaptacija SSP-a na način kako to traži EU neprihvatljiva.\nTakođe, podsjetio je i da je raniji saziv Predsjedništva BiH donio odluku da će se ulaskom Hrvatske u EU na tu zemlju odnositi ista pravila kao i za ostale članice EU, odnosno da će roba koja budu uvožena biti opterećena carinom, prelevmanima, akcizama itd. te da se od toga nije trebalo odustajati.\nOn je rekao da ga raduje to što je Ivanić tražio mišljenje Vlade RS i da se nada da će to biti praksa ubuduće, te da će pokušati da organizuje zajednički sastanak s nadležnima u RS, zatim predstavnicima RS u institucijama BiH kako bi im se predočio raniji stav o tome šta bi značila adaptacija SSP-a.\nZa RS adaptacija ovog sporazuma prihvatljiva je samo na način da se obešteti, odnosno da joj se omogući da se adekvatno nadoknadi šteta u narednih nekoliko godina, kako bi se privreda prilagodila takvim pravilima.\n"Drugog rješenja nema ili da se nama recipročno omogući izvoz po istim uslovima", rekao je Dodik.\nRS je još ranije tražila da se obešteti u slučaju adaptacije SSP-a, međutim konstantno je upućivana na standarde EU i njene fondove, koji opet s druge strane imaju neke svoje uslove, koje je praktično nemoguće ispuniti. Priča o gubitku nekoliko stotina miliona evra za RS nema utemeljenje jer da bi se taj novac povukao neophodno je ispuniti određene uslove, od kojih je BiH jako daleko. Na Ivanića, koji će u ponedjeljak biti u prilici da prihvati ili ne prihvati odluku o adaptaciji SSP-a, apelovali su iz Saveza poljoprivrednih proizvođača RS, tražeći da na taj dokument ne daje sagalsnost.\n"Imajući u vidu da u proteklih više od 10 godina nije učinjeno baš ništa u pogledu zaštite domaće proizvodnje mi u Savezu smatramo da bi eventualno prihvatanje adaptacije SSP-a u sadašnoj formi dovelo do konačne propasti agrara BiH", rekli su u ovom savezu, dodajući da bi i mljekarski sektor, koji je konkurentan, u ovom trenutku bio uništen.\nNema Mehanizma koordinacije uz preglasavanje RS\nRS neće prihvatiti Mehanizam koordinacije o evropskim pitanjima ako u njemu ne bude eksplicitno onemogućeno preglasavanje RS, rekao je Milorad Dodik, predsjednik RS.\nOn je pojasnio da sadašnja rješenja omogućavaju da se u pojedinim situacijama odluke donose brojem prisutnih na sastanku, te da je to neprihvatljivo za RS.\n"Ni pod kakvim uslovima niko u ime nas neće odlučivati niti donositi odluke, bili mi prisutni ili ne. O našim stvarima i našim nadležnostima niko ne može da odlučuje osim nas samih i to je definitivno jasno. Ako hoće Mehanizam koordinacije, mora se izbaciti mogućnost da bilo ko i bilo kada može preglasati RS", rekao je Dodik.


Zvanično počeli radovi na izgradnji Trga Vojvode Petra Bojovića\nDanas je zvanično počela građevinska sezona u gradu podno Zlatara, projektom koji je veoma važan za Novovarošku opštinu. Radovi na sređivanju neuređene javne površine ispred Trga vojvode Petra Bojovića danas su svečano započeti uz predstavnike Ministarstva privrede kao i lokalne samouprave.\n„Danas zvanično počinje izgradnja nastavaka Trga vojvode Petra Bojovića. Ovaj kapitalni projekat ,veoma važan za Novu Varoš, vredan je 55 miliona dinara, od kojih je lokalna samouprava izdvojila 35 miliona, dok je Vlada Srbije izdvojila 20 miliona“- izjavio je predsednik opštine Nova Varoš, Radosav Vasiljević.\n„Radovi obuhvataju kompletnu zamenu podzemnih instalacija,izradu nasipa i popločavanje površine. Pored tih radova predviđena je izgradnja i fontane, kao i dva parkinga koji su u sklopu dve ulice koje dele prostor Trga, ulica Oslobodilaca i Nikole Tesle“ – izjavio je Dejan Grbić, rukovodilac Odeljenja za investicije opštinske uprave Nova Varoš, dodajući da su na raspolaganju u svakom trenutku izvođaču radova.\nIspred Ministarstva privrede bila je Branka Bajčetić , koja je zajedno sa predsednikom Vasiljevićem simboličnim bacanjem betona na Trgu označila početak radova.\nRok za Završetak radova je 75 radnih dana . Prema rečima Vasiljevića, projekat će biti otvoren u poslednjoj sedmici jula tj. pred početak najveće manifestacije u Novoj Varoši „Zlatarfest 2019“.\nPored predstavnika ministarstva, predsednika opštine Nova Varoš bili su prisutni predstavnici lokalne samouprave, javnih preduzeća, sporta, ali i ekipe medija.


S.P, Tanjug, Srna\n- Nema ništa posebno novo u odnosu na jučerašnji dan. Vojislav Šešelj se javio jutros, ali nije imao nikakvu informaciju iz Haškog tribunala - rekao je Krasić.\nZamenik predsednika Srpske radikalne stranke (SRS) Nemanja Šarović izjavio je da će javnost biti obaveštena o tačnom terminu dolaska Vojislava Šešelja iz Haga čim radikali budu znali tačno vreme sletanja aviona kojim će iz Haga doputovati u Beograd, da bi građani mogli da ga dočekaju.\nPretresno veće Haškog tribunala odobrilo je Vojislavu Šešelju privremeno puštanje na slobodu.\nVojislav Šešelj je proveo 11,5 godina u Haškom tribunali, a optužen je za brojne ratne zločine.\nOptužnica protiv Šešelja podignuta je 14. februara 2003., a u pritvor Međunarodnog suda je prebačen 24. februara iste godine.


PRIGREVAČKI OSNOVCI VICEŠAMPIONI ŠKOLSKOG DRŽAVNOG PRVENSTVA | Radioapatin\nPRIGREVAČKI OSNOVCI VICEŠAMPIONI ŠKOLSKOG DRŽAVNOG PRVENSTVA\nNa školskom državnom prvenstvu u rukometu koje je održano u Karatašu 10. i 11. maja, učenici Osnovne škole "Mladost" iz Prigrevice osvojili su drugo mesto. Iza sebe su ostavili ekipe iz velikih gradova poput Zrenjanina, Kragujevca, Leskovca, a nakon toga u finalu snage su odmerili sa ekipom iz Beške. Utakmica sa Beškom završena je nerešenim rezultatom, nakon čega su izvođeni sedmerci. Fortuna je bila na strani dečaka iz Beške, tako da su dečaci iz Prigrevice morali da se zadovolje vicešampionskom titulom.\nBez obzira na poraz u finalu, meštani Prigrevice im poručuju jedno - VI STE NAŠI ŠAMPIONI I PONOSNI SMO NA VAS!!!


Bilećkom oskarovcu Karl Maldenu uskoro spomenik i ulica u Beogradu | Trebinje Live\nBilećkom oskarovcu Karl Maldenu uskoro spomenik i ulica u Beogradu\nČuveni američki glumac srpskog porijekla Karl Malden, dobitnik "Oskara" i jedan od prvih predsjednika Američke filmske akademije, trebalo bi da dobije spomenik u Beogradu, kao i ulicu sa njegovim imenom.\nSpomenik će napraviti eminentni srpski vajari, a identičan spomenik će biti postavljen i u Muzeju Američke filmske akademije u Holivudu, rečeno je na konferenciji za novinare kćerke i unuke američkog glumca - Karle i Kami Malden, koja je organizovana u Kancelariji za dijasporu Vlade Srbije.\nKarla Malden rekla je da je oduševljena što će njen otac dobiti spomenik u Srbiji, ističući da je on njegovao srpsko porijeklo i imao običaj da jednom godišnje pravi "srpski piknik" u svojoj kući na koji je pozivao brojne goste, a i sahranjen je uz muziku tamburica.\n"Želela bih da mogu da kažem tati da sam ovde, ali osećam da on zna da sam ovde", rekla je Karla Malden, koja je književnica i scenarista iz Holivuda, a sa svojim ocem je koautor njegove biografske knjige, koja je u Americi prodata u milionskom tiražu.\nČlan Američke filmske akademije Dan Tana, koji je Srbin iz dijaspore, ugostitelj i filmski producent, rekao je da je Karl Malden rođen u Americi, ali je bio ponosan što je Srbin.\n"Od njega je učio Marlon Brando, a glumci Majkl Daglas i DŽejms Vuds bili su mu uvek zahvalni. Upoznao sam ga pre 58 godina. Primio me je kao sina i mnogo je i meni i drugim ljudima pomogao, a bio je i veliki učitelj i predavao je na univerzitetima", rekao Dan Tana.\nInicijativu za postavljanje spomenika pokrenula je Kancelarija za dijasporu, čiji je direktor Slavka Drašković rekla da Kancelarija pravi spisak Amerikanaca srpskog porijekla koji su pomogli izgradnji Amerike i naglasila da Malden na tom spisku zauzima istaknuto mjesto.\nInicijativa će biti upućena Skupštini grada Beograda, a između ostalih, najavljena je podrška predsjednika srpske Akademije za film Gorana Paskaljevića.\nKarl Malden, čije je pravo ime Mladen Sekulović, rođen je 1912. godine u Čikagu od oca Srbina rodom iz okoline Bileće i majke Čehinje koja je prešla u pravoslavlje. Umro je 2009. godine u Los Anđelesu.\nGlumio je u oko 100 filmova, od kojih su najpoznatiji "Tramvaj zvani čežnja", "Na dokovima NJujorka", "Paton".


Niš: Radnici potražuju 102.000 mesečnih zarada\nBeta\t 15. marta 2016. 13:55\nViše stotina bivših radnika propalih društvenih firmi i danas čeka ispred Centra za socijalni rad “Sveti Sava” u Nišu kako bi stigli na red da se prijave za jednokratnu novčanu pomoć i kako bi prijavili potraživanja za zaostale zarade.\nPrijavljivanje je počelo 7. marta i trajaće do petka, 18. marta, a iz dana u dan gužve ispred Centra za socijalni rad su sve veće.\nPrema rečima direktora Centra Zorana Jovića, samo juče evidentirano je 670 radnika.\n“Od kada je krenulo prijavljivanje, do juče nam se javilo ukupno 2.357 ljudi. Gužve su velike, ali se ne čeka dugo u redu, pošto je procedura prijavljivanja maksimalno pojednostavljena”, rekao je Jović agenciji Beta.\nOn je dodao da je Centar za socijalni rad angažovao 12 svojih zaposlenih na evidentiranju radnika.\n“Prema nekim procenama, oko 4.000 ljudi ima potraživanja za zaostale plate, tako da i narednih dana očekujemo velike gužve”, kazao je Jović.\nPrema njegovim rečima, pored radnika MIN-a, Elektronske industrije i drugih propalih društvenih firmi, Centru za socijalni rad prijavljuju se i radnici koji su radili u drugim niškim firmama i javnim preduzećima, čak i radnici koji su radili u drugim gradovima.\n“Mi imamo obavezu da primimo njihove prijave, ali će oni svoje probleme morati da rešavaju na sudu”, rekao je Jović i dodao da će Centar po isteku roka za prijavu predati kompletnu dokumentaciju Gradskom veću.\n“Predstavnici grada odlučivaće o kriterijumima za dodelu jednokratne novčane pomoći i visini te pomoći. Izvesno je da na ovu pomoć ne mogu da računaju ljudi koji žive van Niša, iako su radili u nekoj od niških fabrika”, kazao je Jović.\nRadnici propalih društvenih firmi ogorčeni su zbog višesatnog čekanja u redu, naročito zbog toga što su već više puta dosad prijavljivali svoja potraživanja.\nPo uredbi vlade iz 2009. godine, kojom je bilo predvidjeno prijavljivanje potraživanja zaostalih zarada, nešto više od 4.500 radnika iz deset niških firmi prijavilo je da potražuje 102.000 mesečnih zarada ili ukupno oko 2,25 milijardi dinara.


Razgovarali Vučić i Dodik: Srbija će izgraditi most preko Save – poklon narodu BiH i RS – Balkanekspresrb.rs\nPredsednik Srbije Aleksandar Vučić i predsedavajući Predsedništva BiH Milorad Dodi razgovarali su danas o regionalnim pitanjima, odnosima Beograda i Prištine stavljajuču akcent na ekonomsku saradnju i infrastrukturno povezivanje BiH i Srbije.\nVučić je istakao da je trgovinska razmena Srbije i BiH u 2018. dostigla vrhunac od milijardu i skoro 900 miliona evra.\nVučić je najavio da će Republika Srpska i Srbija tokom proleća ili otvoriti radove na auto-putu:\n“Spojićemo Bijeljinu, preko Kuzmina, sa auto-putem Beograd-Zagreb, a zatim će Republika Srpska da nastavi prema Brčkom, do Doboja. Nadamo se da će bosanskohercegovačka strana produžiti put od Brčkog preko Tuzle, ako je to putanja koju su izabrali”, istakao je Vučić..\nVučić je potsetio da se Srbija obavezala da će preko Save izgraditi most što će, ističe, biti deo poklona narodu Bosne i Hercegovine i Republike Srpske.\nSrbija će, takođe, učestvovati u programu za razvoj opština u Republici Srpskoj i to kroz podršku rekonstrukcije i renoviranja bolnica, vrtića i drugih ustanova.\n“Srbija se finansijski, uprkos teškoćama, ubrzano razvija, fiskalno oporavlja i imaćemo još više novca da pomognemo našem narodu u RS”, napomenuo je predsednik.\nDodik je rekao je da iako je bilo skepse, najavljuju početak radova na izgradnji auto-puta i da je zadovoljan zbog toga. Naveo je da će se potruditi da auto-put ne ide smanjenom dinamikom ka Bjeljini.\nDodik je rekao da se juče vratio iz Brisela i da za put ka EU u BiH postoji konsenzus. Naglasio je da menjanje imena RS ne dolazi u obzir.\n“Treba da se odmaknemo od dnevne politike i da ojačamo poziciju Beograda. Verujem u energiju pregovarača”, kaže Dodik.\nDodik je napomenuo da se zalaže za poštovanje Dejtonskog sporazuma i dodaje da ono što se dogovore tri naroda u BiH bez intervencionizma Srbija će prihvatiti.♦\nOpozicija razmatra – Sporazum sa narodom


Kinezi postavili 5G mrežu na Mont Everest - Biznis i Finansije\nHome\tVestiIT i nauka\tKinezi postavili 5G mrežu na Mont Everest\nKineska kompanija “Huavej”, u saradnji sa “Čajna mobajlom”, postavila je 5G baznu stanicu na “krov sveta”, Mont Everest, najvišu svetsku planinu. Najviša svetska 5G bazna stanica nalazi se na 6.500 metara nadmorske visine na Mont Everestu, odnosno Mont Komolangmi, kako se na Tibetu zove najviša svetska planina.\nIz “Huaveja” navode da će superbrza mreža omogućiti i naučna istraživanja, praćenje životne sredine, direktne prenose visoke rezolucije i druge digitalne aktivnosti na najvišoj planini sveta.\nKompanija “Huavej” navodi da će se o 5G baznim stanicama na krovu sveta starati ekipa stručnjaka koja će to raditi neprestano, te neće biti problema u radu.\nNajviše izvršnih direktora predviđa izlazak iz krize u obliku slova “U”


K&C treninzi se stalno razvijaju i ažuriraju i zasnovani su ne samo na poslednjim promenama u lokalnoj regulativi i međunarodnim profesionalnim standardima, već i na iskustvima iz prakse, dubinskom poznavanju tržišta u regionu ali i specifičnim zahtevima i potrebama svakog društva.\nTreninzi u prostorijama klijenta (In-company)\nVećina treninga se može održati u prostorijama klijenta ("in-company") i kao takvi su oblikovani da efikasno i ekonomično odgovore na specifične potrebe i zahteve klijenta.\nOvi treninzi su pogodni za kijente jer:\n• Odgovaraju na pitanja koja su specifično vezana za društvo\n• Uključuju konkretno osmišljene primere i slučajeve, koji su primenjivi na situacije kod odnosnog klijenta\n• Omogućavaju društvu da izabere odgovarajući broj i strukturu učesnika kako bi se postigle maksimalne koristi\n• Razvija timski duh kod učesnika treninga\n• Sa komercijalne strane, finansijski su vrlo povoljni i ekonomični.\nNa zahtev klijenta, K&C je takođe na raspolaganju da organizuje i naknadni, dodatni trening (follow up session), a kako bi se ubrzao proces učenja i pružili odgovori na eventualna pitanja koja se mogu pojaviti nakon treninga, a koja mogu imati uticaj na svakodnevnu praksu ali i poslovanje društva.\nJavni treninzi (Public Programs)\nJavni treninzi su otvoreni za učesnike iz bilo koje organizacije i društva. Kod ovih treninga učesnici imaju priliku da se koncentrišu na sticanje novih znanja - van posla i bez pritisaka koje stvaraju dnevne obaveze. Učesnici takođe imaju koristi od razmene iskustava sa ljudima iz drugih organizacija i time dobijaju novu perspektivu o zajedničkim problemima i ideje za njihovo rešavanje.


POMOĆ ZA NAROD I SRPSKE SVETINjE - Glas Podrinja\nHO “SVI ZA KOSMET” POKRENULA NOVU SMS AKCIJU\nUprkos poteškoćama izazvanim epidemijom koronavirusa HO “Svi za Kosmet” uspela je da realizuje najveći deo Vaskršnje akcije za pomoć srpskom življu. Plan je bio da se pomogne deset porodica sa Kosova i podrži rad narodnih kuhinja sa preko dve hiljade korisnika\nU okviru akcije “Pomozi socijalno ugrožene kategorije na Kosovu i Metohiji”, humanitarna organizacija “Svi za Kosmet” pokrenula je SMS broj u cilju prikupljanja pomoći za narod i srpske svetinje.\nSvi građani koji ukucaju broj 1 i pošalju na 4030 doniraće sto dinara za borbu protiv siromaštva u našoj južnoj pokrajini.\n–U trenutnoj situacija, kada je kretanje ograničeno, a naša organizacija u nemogućnosti da organizuje humanitarne turnire “Igrajmo za Kosmet” i hodočasnička putovanja, na kojima se inače prikuplja pomoć za naš narod i svetinje na Kosmetu, SMS broj je idealan način da svako ko želi može i da pomogne- navode u ovoj organizaciji.\nPrema rečima Marka Jelića ovo je prvi put da se na ovaj način organizuje prikupljanje pomoći.\n–Dogovorili smo se sa operaterima da to traje šest meseci, pa se nadamo da ćemo nakon tog vremena produžiti akciju. U akciju su se uključile brojne poznate ličnosti, glumci i sportisti. Mislim da se iz godine u godinu povećava broj ljudi koji su spremni da pomognu ugroženim ljudima na KiM, da sve češće imamo sluha za njihove probleme i postajemo svesniji situacije u kojoj se oni nalaze- ocenio je Marko Jelić iz Koceljeve koji svakog meseca odlazi u južnu srpsku pokrajinu.\nAmbasadorka akcije je olimpijska tekvondo šampionka Milica Mandić koja je prilikom obilaska manastira na KiM sa ovom humanitarnom organizacijom uvidela da ima mnogo siromašnih i da je našem narodu pomoć preko potrebna.\nUprkos poteškoćama izazvanim epidemijom koronavirusa HO “Svi za Kosmet” uspela je da realizuje najveći deo Vaskršnje akcije za pomoć srpskom življu. Plan je bio da se pomogne deset porodica sa Kosova i podrži rad narodnih kuhinja sa preko dve hiljade korisnika.\n–Zahvaljujući ovoj akciji uspeli smo da pomognemo 11 porodica u našoj južnoj pokrajini. Osim toga u saradnji sa kompanijom “Mocart”donirali smo deset hiljada evra Kliničko-bolničkom centru u Kosovskoj Mitrovici a u saradnji sa fondacijom “Delije” učestvovali smo u kupovini respiratora, takođe u ovoj bolnici. Značajna je i saradnja sa “Mlekarom Šabac” zahvaljujući kojoj ćemo obezbediti pakete za socijalno ugrožene porodice u enklavama- rekao je Jelić.\nOn je najavio i početak Vidovdanske akcije čiji je cilj da se prikupi pomoć za više od deset porodica kao i i crkvu Bogorodice Ljeviške u centru Prizrena, koja je devastirana i paljena u martovskom pogromu.\n–Pozvao bih sve one koji na bilo koji način mogu da učestvuju da nam se priključe a sve informacije kao i brojeve računa mogu pronaći na sajtu szkizvestaj.info kao i na društvenim mrežama instagram i fejsbuk- poručio je Marko, mladi humanitarac i jedan od inicijatora i organizatora praznične akcije za prikupljanje novogodišnjih paketića za decu Kosova.\nDo sada je ova akcija realizovana pet puta i iz godine u godinu sve je više donatora. U okviru poslednje akcije prikupljeno je 7,3 hiljade paketića koji su podeljeni u svakom mestu na Kosovu i Metohiji. Zahvaljujući humanitarcima i donatorima, Deda Mraz je stigao i do najudaljenijih planinskih sela sa srpskim življem.


Smena Gašića do kraja nedelje?\nBEOGRAD - Premijer Srbije Aleksandar Vučić ispuniće do kraja nedelje svoje obećanje i potpisati predlog za smenu ministra odbrane Bratislava Gašića, saznaju Novosti.\nPrema informacijama Novosti, zasad su najveće šanse da novi ministar i ne bude izabran, jer se 7. marta, najverovatnije, očekuje raspisivanje vanrednih parlamentarnih izbora.\nZahtev za razrešenje Gašića biće odmah prosleđen u Skupštinu Srbije, čim ga premijer parafira.\nPredsednica parlamenta Maja Gojković dužna je da taj predlog za smenu stavi na dnevni red prvog narednog zasedanja Skupštine, ali tek kada protekne najmanje pet dana od kada dobije inicijativu.\nNovosti prenose da bi ta tačka mogla da dođe pred poslanike tek 25. februara, pa će najverovatnije uslediti plan B - Vlada u tehničkom mandatu imenovaće jednog od ministara da koordinira resorom odbrane dok se ne izabere novi kabinet posle izbora.\n« Ništa od koalicije demokrata i Tadića Mrkonjić: Poltroni politizuju moje mišljenje »


#NOVINARINEKLEČE: Večeras protest u Čačku - Ozonpress :: internet portal\nTag: Čačak, Novinari, protest\nPredstavnici Inicijative „Novinari ne kleče“ predaće danas u 12.00 časova Vladi Srbije spisak zahteva za premijera Aleksandra Vučića i šest resornih ministara, a u 19.00 sati organizovaće novi protest na kojem će pored ostalog biti ukazano na sve gori položaj profesije.\nProtest će se održati u 15 gradova Srbije, među kojima je i Čačak.\nPismo sa zahtevima biće upućeno ministrima unutrašnjih poslova, rada i zapošljavanja, finansija, privrede, kulture i informisanja, kao i potpredsednici Vlade Srbije i predsednici Koordinacionog tela za rodnu ravnopravnost Zorani Mihajlović. U pismu premijeru i resornim ministrima, biće zatraženo da inspekcija rada ispita tvrdnje o prisiljavanju novinara da se učlane u Srpsku napednu stranku kako bi zadržali posao, kao i navode o zlostavljanju zaposlenih u pojedinim medijima.\nNovinari će od premijera i ministara zatražiti i da se ispita koji mediji mesecima ne isplaćuju zarade i pod kakvim ugovorima rade zaposleni. Inicijativa zahteva od ministra privrede Željka Sertića da akcije medija, čija privatizacija nije uspela, budu podeljene zaposlenima i da ispita regularnost nedavnih privatizacija. Od ministra finansija Dušana Vujovića, okupljeni u toj inicijativi, zatražiće da sprovede kontrolu zakonitosti dodele novca iz budžeta lokalne samouprave medijima.\nOd ministra unutrašnjih poslova Nebojše Stefanovića biće zatraženo da ne komentariše istrage koje su u toku i da organi unutrašnje kontrole odmah započnu istragu o sumnjama da su pojedini novinari podvrgnuti nezakonitoj prismotri i praćenju. Inicijativa će zatražiti i da ministar Stefanović istraži ko je i na koji način nezakonito dostavljao pojedinim medijima podatke iz evidencije tog ministarstva. Od ministra kulture i informisanja inicijativa zahtevaće se da prati da li su ispunjeni pomenuti zahtevi i da ukoliko zahtevi nisu ispunjeni da insisitira na njihovoj realizaciji.\nProtest pod nazivom „Novinari ne kleče – Još ste nam ostali dužni“ zakazan je za večeras u 19.00 časova ispred Doma kulture, a iz inicijative su najavili da će „dodeliti Oskare zaslužnima za ovakvo stanje u medijima“. U najavi protesta navedeno je da je skupštinska rasprava i pored smene ministra odbrane Bratislava Gašića pokazala da „većina poslanika, kao ni sam premijer, nisu razumeli težinu uvrede koju je Gašić uputio ženama, novinarkama i celoj novinarskoj profesiji“. Skupština Srbije je u petak, 5. februara razrešila dužnosti ministra odbrane Bratislava Gašića zbog seksističke uvrede koju je uputio novinarki B92 Zlatiji Labović, kada joj je rekao „da voli novinarke koje lako kleknu“.\nAdam 08/02/2016 u 12:56 Odgovorite\nPodrška za novinare!\nlola 08/02/2016 u 14:25 Odgovorite\nsvi na trg protiv diktature\nKOLE 08/02/2016 u 20:14 Odgovorite\nTAKO SU I DOSLI U OVU SITUACIJU. PRETHODNE 2 DECENIJE BAVE SE PONAJMANJE SVOJIM POSLOM.


14. 10. 2018. NUNSKomentari (0)\nTatjana Vojtehovski se u emisiji “Život priča” kroz tri epizode (dve - prošle godine) bavila nesrećom u fabrici “Milan Blagojević-Namenska” a.d. Lučani, u kojoj su poginuli Milimir Milivojević i Milojko Ignjatović, ukazujući kroz svedočenja i dokumentaciju na kršenje zakona i procedara, a posebno na nastojanje rukovodstva fabrike da okrivi mrtve radnike za sopstvenu smrt.\nU poslednjoj epizodi, emitovanoj 10. oktobra, gost je bio Marko Mitrović, jedini svedok pogibije svojih kolega: on je u emisiji otvoreno govorio o pritiscima, pretnjama i ucenama koje je trepeo od strane direktora fabrike Radoša Milovanovića.\nU saopštenju Odbora Sindikalne organizacije koje su izdali posle treće epizode, navodi se da “negativna medijska propaganda koja se vrši preko produkcijske kuće Tatjane Vojtehovski, preti da ozbiljno naruši ugled preduzeća” i da “izrečene laži i klevete idu tako daleko da traže zatvaranje fabrike i glavu Radoša Milovanovića”.\n“Direktor Milovanović je pristao na razgovor sa nama ali je neposredno pred snimanje naprasno odustao, iako je mednjuvremenu govorio za RTS, Pink, pa i Danas, izjavila je Vojtehovski. Ona kaže da najavu obustave rada doživljava kao pritisak ali ne od strane sindikata, već direktora i rukovodstva fabrike. Ona podseća i da je posle prošlogodišnje emisije, umesto direktora, demanti uputila sindikalna organizacija.\nNUNS i NDNV pozvaju sindikalno rukovodstvo fabrike “Milan Blagojević-Namenska” a.d. Lučani da prestanu sa pritiskom na slobodu govora i novinarstvo i da više energije usmere na poštovanje radničkih prava i zaštiti njihove bezbednosti: prema podacima TV N1 od 1995. godine u fabrici „Milan Blagojević - Namenska“ do danas poginulo je 18 radnika.\nPodsećamo da je u NUNS-ovoj bazi napada i pritisaka na novinare zabeleženo 69 incidenata od početka ove godine.


#SerbiaGoesGreen2017 - Ljubiša Vukadinović: Moguće je graditi CO2 neutralne kuće, a ipak imati dovoljno dnevne svetlosti i svežeg vazduha u prostoru! : Nadlanu.com\n#SerbiaGoesGreen2017 - Ljubiša Vukadinović: Moguće je graditi CO2 neutralne kuće, a ipak imati dovoljno dnevne svetlosti i svežeg vazduha u prostoru!\nObjavljeno 19. apr 2017. / 13:15:28\nTokom četiri panela i dve studije slučaja, učesnici će razgovarati o izazovima Srbije ka ispunjenju zahteva iz Poglavlja 27 procesa pridruživanja EU, organskoj proizvodnji i njenoj ulozi u celokupnoj privredi, obnovljivim izvorima energije, ekoturizmu, ekološkim kućama i ekološki osvešćenim kompanijama.\nČetvrti case study pod nazivom "Aktivna kuća Pozitivan uticaj na životnu okolinu" prezentovaće Ljubiša Vukadinović, VELUX sales manager za Srbiju, sa kojim smo razgovarali u susret konferenciji:\nŠta predstavlja Aktivna kuća, tačnije - Model kuće 2020 Velux grupe i koji su njeni osnovni principi?\n- Aktivna kuća je koncept gradnje koji osim potrošnje energije i energetske efikasnosti, jednako u svom fokusu ima i komfor ljudi koji u njoj žive i minimalan uticaj na životnu sredinu. Koliko nam je važno da smanjimo utrošak energije, toliko je važno i zdravlje I dobrobit ljudi koji gotovo 90% svog vremena u modernom svetu provode unutra, bilo u kući, na poslu ili školi. Svedoci smo porasta broja obolelih od alergija i astme a veliki broj Evropljana pati i od raznih poremećaja usled nedovoljne izloženosti dnevnoj svetlosti I svežem vazduhu. Kompanija VELUX je pokrenula pre nekoliko godina ekperiment pod nazivom Model Home 2020 u okviru koga je izgrađeno 6 kuća po principima Aktivne kuće i u kojima je 6 porodica živelo po godinu dana kako bis e prikupilo što više informacija o samim performansama kuća, zdravlju porodica, njihovoj potrošnji enerhije i utiscima o životu u takvom prostoru.\nKako je Velux grupa došla na ideju da napravi koncept Aktivne kuće i gde su do sada izgrađene?\n- Želeli smo da sa svojim partnerima iz Alijanse Aktivne kuće i akademskom zajednicom dođemo do empirijskih podataka i dokaza da je moguće graditi CO2 neutralne kuće a ipak imati dovoljno dnevne svetlosti i svežeg vazduha u prostoru. To su ipak osnovne ljudske potrebe od kojih zavisi i zdravlje i zadovoljstvo ljudi. Model kuće su izgrađene širom Evrope kako bi se prikupili podaci sa različitih geografskih područja\nSerbia Goes Green 2017 - poslušajte panel "Ekološki…\nSerbia Goes Green 2017 - poslušajte case study "How…\n#SerbiaGoesGreen2017 - Milica Valtner: Poslovni uspeh…\n#SerbiaGoesGreen2017 - Dejan Anastasijević: Uloga medija i…\nKoji su ciljevi ovog koncepta stanovanja, i prema životnoj sredini i prema čoveku i njegovom načinu života?\n- Dovoljno je čuti utiske porodica koje su provele po godinu dana živeći u ovim kućama i uvideti šta je to što s najveći uspesi projekta. Birane su porodice čiji članovi, uglavnom deca, imaju i nekih zdravstvenih problema (asma, alergije) kako bi naučnici mogli da izvedu I neke zaključke o tome kako naše životno okruženje utiče na zdravlje. Roditelji su bili oduševljeni rezultatima, deca gotovo da nisu imala napade I to je ono što je svakom roditelju najvažnije. Gotovo svi su istakli svoje iznenađenje ovakvim rezultatima i jako su puno naučili tokom čitavog procesa. Nije sve išlo savršeno i u skladu sa teorijom. Negde su ljudi podizali temperaturu u prostoru i trošili više energije za zagrevanje, negde nisu imali tu potrebu ali to je sve deo eksperimenta Ii deo života – svi imamo različite potrebe i navike.\nKako vidite budućnost ovog koncepta u Srbiji i regionu?\n- Mi bismo voleli da u budućnosti neka Aktivna kuća bude izgrađena i u našem regionu kako bi služila kao edukativni primer i model za stanogradnju u budućnosti. Ono na čemu VELUX definitivno radi i u Srbiji jeste širenje informacija o samom koncepu i rezultatima projekta u stručnoj javnosti. Susrećemo se sa dosta arhitekata i građevinskih kompanija koje su vrlo zainteresovane za primenu novih standarda u gradnji. VELUX krovni prozori koje prodajemo u Srbiji su već sada spremni za regulativu koja je u Evropskoj uniji najavljena do 2020. godine. Upravo smo, kao jedini proizvođač krovnih prozora, izašli na tržište sa ekonomičnim trostrukim staklom za čije energetske performanse je ranije kupac morao da plati premijum cenu u čitavoj Evropi. Naš zadatak je da energetski efikasne proizvode učinimo dostupne masovnom tržištu i tu tržište Srbije i regiona definitivno ne zaostaje za ostalim zemljama Evrope.\nSve informacije i način prijave za učešće pogledajte na zvaničnom sajtu www.color.rs/serbiagoesgreen2017\nLjubisa vukadinovicSerbia goes green


Mladi u okovima poremećenog sistema vrednosti\nIspovest zagrebačke profesorke u kojoj se "kaje" što je učila đake vrednostima koje se danas ne poštuju, stiče se utisak da nije nikoga preterano uzbudila. Kao da više, ni apsurd, ni cinizam ne mogu da prodrmaju društvo ogrezlo u bezosećajnosti.\nU savremenom potrošačkom društvu, profit je pokretač gotovo svih procesa, snalažljivost mera nečije vrednosti, a imidž važniji od kvaliteta ličnosti.\nMada je novac veoma bitan, ne samo zbog lagodnog života, već i za školovanje i lečenje, stiče se utisak da, ipak, sve veći broj mladih počinje da uviđa da su sadašnja društva i upala u krizu zbog takvog ponašanja, odnosno, da nije sve u materijalnim vrednostima, već i u prijateljstvu, solidarnosti i da se na duže staze jedino isplati mukotrpni rad.\nAnkica Benček, profesorica matematike pred penzijom, u zagrebačkoj Osnovnoj školi „Gustav Krklec“, javno se izvinula svojim bivšim i sadašnjim đacima što ih je 30 godina „nesvesno obmanjivala“ i učila da su znanje i poštenje najveće bogatstvo.\nNa žalost, zaključuje razočarana profesorica, praksa pokazuje da se te vrednosti u hrvatskom društvu najmanje cene i da su, za napredak i zavidno radno mesto, puno važnije - veze, novac i politička podobnost, prenosi Ankica Barbir Mladinović u tekstu Veze i novac, a ne znanje i poštenje.\nZato su nastavnici u Srbiji, koji zbog lošeg materijalnog stanja sve češće štrajkuju, sve manje uzor svojim učenicima, kao i ostale struke koje iziskuju mnogo rada, a ne donose mnogo para, navodi u tekstu Nasilje kao produkt raspada sistema vrednosti Zoran Glavonjić.\nMladi u BiH smatraju da je važno biti obrazovan, ali da nije loše, ni kada možeš, kako se popularno kaže, da se snađeš u životu. Iako im je prijateljstvo na prvom mestu, ne beže od materijalnog jer smatraju da će im novac omogućiti da normalno žive.\nIdoli su im retko naučnici, češće sportisti i biznismeni, a svesni su činjenice da je društvo u kom žive izgubilo sve temeljne sisteme vrednosti. Stručnjaci navode da je takva situacija u BiH još od početka devedesetih godina, te da je moto, kojim se današnja deca vode, potrošački sistem i onaj koji ih svrstava u nacionalne i verske obruče, piše Marija Arnautović u tekstu Izgubljeni u tranzicionom društvu.\nU tranzicionom i partitokratskom društvu, okovanom finansijskim i rođačkim lobijima, mladi su okruženi poremećenim sistemima vrednosti, pa je njihov ključni kriterijum za uspeh novac - a ne znanje veza, a ne zasluga.\nUz to, generacije mladih u Budvi, koja slovi za metropolu turizma, odrastaju bez bioskopa i pozorišta, u centru zabave koja promoviše neurbane obrasce ponašanja. Kako onda očekivati da mladi budu bolji nego što su im roditelji, postavlja pitanje Jasna Vukićević u tekstu Neko se divi pjevačima, a neko tajkunima.


Međunarodni dan porodice u zvezdarskoj Kancelariji za pomoć osobama sa invaliditetom : Gradska opština Zvezdara\nMeđunarodni dan porodice u zvezdarskoj Kancelariji za pomoć osobama sa invaliditetom\nKancelarija za pomoć osobama sa invaliditetom Gradske opštine Zvezdara će u Mesnoj zajednici „Bulbulder”, ul. Dimitrija Tucovića 83, u sredu, 15. maja od 12 do 14 sati obeležiti Međunarodni dan porodice koji se od 1993.godine odlukom Ujedinjenih nacija obeležava na taj dan.\nDan porodice je povod da se interaktivnom radionicom i edukacijom podsetimo koliko je važna porodica za sve sugrađane, a posebno one porodice koje su nosioci dugotrajne nege i brige osoba sa invaliditetom. Na radionici će učestvovati sugrađani sa invaliditetom, kao i predstavnici porodica koje brinu o svojim članovima, sa ciljem da se prepoznaju njihovi najveći problemi u svakodnevnom funkcionisanju i optimalna pomoć i podrška koju može da im omogući Kancelarija za pomoć osobama sa invaliditetom. Edukaciju i radionicu će voditi Jelena Vulić, psiholog sa višegodišinjim iskustvom u radu sa ovom populacijom, koja će u 2019. godini voditi rad ove Kancelarije.\nOvom aktivnošću Gradska opština Zvezdara nastoji da pošalje poruku svim pojedincima i široj javnosti o važnosti porodice u svim segmentima života, kao i da utiče na podizanje svesti da porodice predstavljaju glavne pokretače održivog razvoja, budući da su razvoj i stabilnost porodice neizostavan uslov razvoja i stabilnosti zajednice.\nAktivnosti su realizovane uz pomoć volontera Volonterskog servisa Zvezdare.


Sunce u Biku (od 19. aprila do 20. maja 2016.) – “Uporna volja koja teži sigurnosti” » Astro portal\nOznake:od 19. aprila do 20. maja 2016.Sunce u Bikuznak Bik\nSunce u Biku je u fiksnom zemljanom znaku, što Bikove usmerava prema praktičnim, sigurnim i realnim stvarima u životu. Bikovi se dosta teško pokreću na neku akciju, prilično su inertni i pasivni.\nPotpuno su drugačiji od Ovnova, ne ispoljavaju brzopletost i naglost, čak su spori i tromi, bez naglih i brzih pokreta. Međutim, kad se jednom pokrenu, vrlo se uporno i tvrdoglavo kreću prema cilju, kojim su motivisani uz veliku izdržljivost i pouzdanost.\nJednostavno, Bik ne voli mnogo napora da ulaže, ali će svoju energiju i preduzimljivost usmeravati reagujući na stvari vezane za materijalne i praktične vrednosti u životu. Fizička energija Bika je usmerena na čulna uživanja i zadovoljstva, što može dovesti do preterivanja u užicima, koja vodi u lenjost.\nBez obzira što Mars ima nepovoljno dostojanstvo u Biku, vrlo uporno i oprezno se Bik dokazuje kroz rad, koji mu može obezbediti sigurnost, stabilnost, realne i konkretne rezultate u životu.\nNe vole česte promene što se posla tiče, ne upuštaju se u nikakve ne proverene aktivnosti, koje sa sobom nose dozu rizika, imaju otpor prema promenama, i nepopustljivo i tvrdoglavo se drže onoga što poseduju i što im može osigurati praktične i opipljive rezultate, koje će učvrstiti njihove materijalne i finansijske vrednosti.\nSaturnovo povoljno dostojanstvo im daje izuzetnu strpljivost, obazrivost, upornost i osobinu da sve planiraju. Sposobni su za napor pred kojim neće pokleknuti, i ispoljavaju visoki stepen izdržljivosti, da bi obezbedili sigurnu praktičnu i materijalnu stranu u životu.\nRazmišljanja su usmerena na lepotu, radost i uživanje, i Bik će se pokrenuti da obezbedi sebi sve to i postigne stabilne i sigurne finansije. Bik je vrlo plodan znak, voli svoju porodicu i pokazuju veliku ljubav prema deci, zbog Mesečeve egzaltacije u znaku Bika.\nReakcije su vrlo mirne i staložene, a svoja osećanja ispoljavaju stabilno, domaćinski su naklonjeni porodičnom životu, i bitna im je sigurnost i stabilna porodična situacija. Bikovi svoj život organizuju kroz praktične, konkretne i realne stvari, koje im mogu obezbediti stabilnost, sigurne materijalne i finansijske vrednosti u životu.\nImaju nedostatak fleksibilnosti i popustljivosti zbog fiksnog kvaliteta, a otpor prema promenama im nekada može predstavljati prepreku u realizovanju nekih svojih usmerenja i ciljeva kroz život.\nTvrdoglavo nepopuštanje i konzervatizam u razmišljanju i shvatanju donosi nedostatak elastičnosti i prilagodljivosti, u nekim novim okolnostima i situacijama u životu. Bikovi su vrlo produktivan znak, uporni, smireni i istrajni kroz rad i posao kojim se bave, i koji im može osigurati realistične i konkretne stvari u životu.\nUvek se odlučuje za poslove koji mu mogu obezbediti materijalnu i egzistencijalnu sigurnost u životu. Bikovi uvek nalaze načine da sebi udovolje i potpuno se prepuste čulnim užicima. Uvek će se pokrenuti da bi sebi stvorili i obezbedili stabilne finansije. Bik voli da poseduje materijalne vrednosti koje im mogu omogućiti da uživaju hedonistički u životu.


Zdrava Srbija: Treći put za redom ubedljiva pobeda nad naprednjacima u Čajetini - IZBORI - Dnevni list Danas\nPočetna » Vesti » Politika » IZBORI » Zdrava Srbija: Treći put za redom ubedljiva pobeda nad naprednjacima u Čajetini\nDanas Online03.07.2020. 13:00\nKako je saopšteno, time je nadmašila i rezultat sa prethodnih lokalnih izbora iz 2016. godine, kada je zadobila poverenje 56,33 odsto birača, a SNS 19, 93 odsto glasova građana Čajetine, ali i ponovila uspeh sa predsedničkih izbora 2017. godine, pošto je tada Stamatović dobio podršku 61,23 odsto Čajetinaca, a Aleksandar Vučić 21,8.\nRačunajući predsedničke i lokalne izbore, Stamatović i Zdrava Srbija su, treći put uzastopno, ubedljivi pobednik izbora na Zlatiboru, što je listi „Zdravo da pobedi“ omogućilo da, odmah po saopštavanju konačnih izbornih rezultata, prva u Srbiji, fomira opštinsku vlast, čime je Milan Stamatović započeo svoj peti mandat na čelu Čajetine – ističe Zdrava Srbija.\nU prilog odličnom izbornom rezultatu Zdrave Srbije i Stamatovića u Čajetini, 2016. godine, 2017. i ove godine, ide i visoka izlaznost birača koja je, pre četiri godine, iznosila 77,57 odsto, 2017. godine 70 odsto, dok je na ove izbore izašlo 66 odsto birača upisanih u birački spisak, čime je još više potvrđena apsolutna legitimnost vlasti u Čajetini – navodi ZS.\nOsim u Čajetini, Zdrava Srbija je zabeležila odlične izborne rezultate na nedavnim lokalnim izborima u Užicu, Kragujevcu, Požegi, Kraljevu, Priboju, Arilju, Ivanjici, Novoj Varoši, gde će imati svoje predstavnike u lokalnim parlamentima, kao i dobar uspeh na izborima u Rači, Batočini, Leskovcu i Svilajncu – zaključuje Zdrava Srbija.


Evropa Archives - BHDijaspora.net\nRiječ je o najprodavanijem dodatku jelima u Evropi\nPriča o Vegeti koja postoji više od 60 godina je priča o uspjehu. Riječ je o najprodavanijem dodatku jelima u Evropi koji je temelj prehrambene industrije današnje Hrvatskoj, a koji je opstao usprkos zahtjevnom globalnom tržištu. Izvozi se u više od 50 zemalja svijeta, a izumila ga je jedna Sarajka – Zlata Bartl. Priča o […] More\nU novoj verziji od četvrtka, samo jedna zemlja je većim dijelom zelena, a to je Norveška, ali bez regije Osla koja je u narandžastoj zoni\nNa karti epidemiološkog stanja u Evropi koju svake sedmice priprema Evropski centar za kontrolu i prevenciju bolesti (ECDC) kao preporuku za usklađivanje mjera kretanja među članicama EU, sve brojnijim zemljama u crvenoj zoni pridružile su se i Italija i Austrija. Ažurirana svakog četvrtka, karta ima dva glavna kriterija za klasificiranje zemalja: procenat novih slučajeva koronavirusa […] More\nBroj zaraženih koronavirusom u svijetu prešao je jučer granicu od 40 miliona ljudi, piše Reuters na temelju svojih evidencija. Sjedinjene Američke Države, Indija i Brazil i dalje su tri zemlje najteže pogođene covidom-19. Evropa trenutno čini 17 posto svih zaraženih u svijetu i gotovo 22 posto svih žrtava covida. U Evropi se dnevno zarazi više […] More\nItalija je jedna od najteže pogođenih evropskih zemalja\nBroj potvrđenih slučajeva zaraze virusom korona u Njemačkoj porastao je na 294.395, saopštio je njemački Institut “Robert Koh”. U saopštenju se navodi da su u posljednja 24 sata u Njemačkoj registrovana još 2.673 slučaja zaraženosti virusom korona. Iz Instituta navode da je broj smrtnih slučajeva povezanih sa kovidom 19 u Njemačkoj uvećan na 9.508. Italija […] More\nUkupan broj zaraženih virusom Covid-19 u svijetu premašio je 30 miliona. Izrael ponovo proglašava karantin, dok Francuska i Velika Britanija uvode nove restriktivne mjere. Britanija i Francuska najavile su nove restrikcije pošto broj novozaraženih u obje zemlje nastavlja progresivno rasti. Na sjeveristoku Engleske, oko dva miliona ljudi do daljeg se neće moći okupljati niti sastajati mimo kuće, dok […] More\nKoliko bi snažan povratak koronavirusa mogao da bude i da li se upoređuje sa brojem infekcija viđenim u proljeće\nZemlje širom Evrope susreću se sa ponovnim oživljavanjem slučajeva kovid 19 nakon što su uspjele da iskontrolišu epidemiju početkom godine, piše portal “Euronews”. Koliko bi snažan povratak koronavirusa mogao da bude i da li se upoređuje sa brojem infekcija viđenim u proljeće? Zemlje u jugoistočnoj Evropi – poput Albanije, Bugarske, Crne Gore, Sjeverne Makedonije i […] More\nBili su motor Evrope i jedna od najbrže rastućih ekonomija u EU, sada su u recesiji\nPoljska, najveća ekonomija među članicama EU iz srednje i istočne Evrope, prema prvoj procjeni poljskih statističara, našla se u prvoj krizi od pada komunizma na prelazu 1980-ih i 1990-ih\nNakon 0,4 odsto tromjesečnog pada u prvom kvartalu, poljski BDP smanjio se za 8,9 odsto u drugom tromjesečju. Poljska koja ima gotovo 38 miliona stanovnika, smatra se jednom od najbrže rastućih ekonomija u EU i jednim od njenih ekonomskih motora, a izbjegla je recesiju u posljednjoj velikoj finansijskoj i ekonomskoj krizi prije 10 godina. Relativno veliko domaće tržište, liberalna […] More\nČak i 25 godina nakon rata BiH i dalje puna mina, najgori smo u cijeloj Evropi, a evo šta Ministarstvo odbrane ima da kaže na to sve!\nMinistarstvo odbrane BiH saopćilo je, 25 godina nakon potpisivanja Dejtonskog mirovnog sporazuma, da Deminerska bojna Oružanih snaga BiH “i u složenim okolnostima pandemije koronovariusa predvodi napore na uklanjanju mina zaostalih širom naše zemlje”. Prema Ministarstvu odbrane, Oružane snage ne samo da predvode napore, nego to rade “po znatno učinkovitijem metodu ‘oslobađanja zemljišta’ (Land Release), a […] More\nZastupnici Evropskog parlamenta iz odbora za građanske slobode, pravosuđe i unutarnje poslove pozvali su Evropsku komisiju da osigura provedbu načela reciprociteta u viznom režimu sa Sjedinjenim Američkim Državama, što je inače i zakonska obaveza, piše Jutarnji list. Zbog činjenice da SAD još uvijek nisu ukinule vize za državljane Hrvatske, Bugarske, Rumunije i Kipra, zastupnici Evropskog […] More\nRepublika San Marino bila je dugogodišnji poreski raj, idealno mjesto za sakrivanje novca i zametanja tragova firmi čije bogatstvo vlasnici nisu mogli dokazati. Republici San Marinu prijeti opasnosti da zbog ekonomske krize koja je nastupila nakon pandemije korona virusa bankrotira. Zbog duga mogla bi da izgubi i svoju 1.300 godina dugu samostalnost, piše dnevni list “Il […] More\nNovo radioaktivno zračenje registrirano u Evropi, Rusija poriče da je iz njihove nuklearke!\nRadioaktivno zračenje niskog intenziteta registrirano je u sjevernoj Evropi prošle sedmice, a neki stručnjaci vjeruju da dolazi iz zapadne Rusije. Rusija, pak, poriče da zračenje dolazi iz jedne od njenih nuklearnih elektrana. Dužnosnici za nuklearnu sigurnost iz Finske, Norveške i Švedske saopćili su prošle sedmice da su detektirali koncentraciju radioaktivnih izotopa višu od normalne u […] More


Pomoć u BiH stiže sa svih meridijana - Virus korona - BiH\nFoto: N.N. | Pomoć u BiH stiže sa svih meridijana\nDejan Šajinović 23.03.2020 17:47\nBANJALUKA, BEOGRAD, SARAJEVO - U suzbijanju posljedica virusa korona BiH je počela da stiže pomoć iz nekoliko zemalja, dok su ostale obećale pomoć koja bi trebalo da stigne ove ili naredne sedmice.\nU Beogradu su povodom pomoći BiH u vili "Bokeljka" razgovarali Aleksandar Vučić, predsjednik Srbije, i Milorad Dodik, srpski član Predsjedništva BiH, a Vučić je obećao da će njegova zemlja pomoć pružiti RS, ali i cijeloj BiH.\n"Srbija pomaže RS u lekovima, zaštitnoj opremi i životno važnim kliničkim mašinama. Podršku u hrani, ali i svim drugim materijalima pružićemo i BiH u celini", rekao je Vučić, a Dodik je zahvalio Vučiću na pomoći Srbije.\n"Razgovarali smo o raznim modalitetima saradnje i pomoći koja je potrebna RS i BiH, kako bi se suočila i sanirala probleme u vezi s virusom korona. Srbija je spremna da pomogne i RS i FBiH u pogledu isporuke određenih količina pšenice, kukuruza, soje, što je neophodno za prehranu stanovništva, kao i da se za fabriku 'Bimal' u Brčkom obezbijedi potrebna količina repromaterijala, kako bi se obezbijedila stabilna proizvodnja ulja u narednih nekoliko mjeseci", rekao je Dodik.\nIz Vlade RS su "Nezavisnim" danas saopštili da je pomoć za RS stigla od Ambasade Kine za nabavku zaštitne opreme, a donirali su dezinfekciona sredstva za škole i univerzitete.\n"Posebnu zahvalnost izražavamo Republici Srbiji, koja nam je uvijek pomagala u ovakvim situacijama, kao što to čini i sada u lijekovima, zaštitnoj opremi i respiratorima", rečeno je "Nezavisnim" iz Vlade RS.\n"Nećemo zaboraviti da su nam zvaničnici i prijatelji civilnog društva BiH na različite načine pružali podršku i pomoć u ključnim trenucima kad je kineski narod ulagao sve napore u borbi protiv pandemije virusa korona", naveo je Đi Ping.\n"Danas je stigla prva pošiljka humanitarne pomoći Vlade SAD građanima BiH u suočavanju s ovom vanrednom situacijom. Američki vojni avion dostavio je na sarajevski aerodrom sanitetsku opremu, opremu za bolnice i hitne pomoći, hranu i vodu. Pripadnici američke vojske predali su ove zalihe pripadnicima Oružanih snaga BiH, koje će ih rasporediti širom zemlje", saopšteno je iz Ambasade SAD. Kako su istakli, kao NATO partner i dugogodišnji prijatelj BiH, SAD i američki narod reaguju na ovu situaciju snažnom i postojanom podrškom, koju građanima BiH iskazuju već više od 25 godina.\n"Globalno, državni sekretar obećao je sto miliona dolara pomoći međunarodnim naporima, kao i 1,25 milijardi dolara koje će State Department i USAID programirati za borbu protiv pandemije na međunarodnom nivou", saopštili su oni.\nVirus korona Pomoć


Foto: RTRS | Usvojena deklaracija na Samitu u Antaliji, članovi Predsjedništva BiH sa Erdoanom\nN.N. 17.06.2021 19:23\nU deklaraciji je pružena podrška evropskoj perspektivi regiona, jačanju međusobne saradnje, ali i ideji o "malom Šengenu".\nIpak, ni ovaj sastanak lidera regiona nije protekao bez diplomatskih skandala. Kako je za RTRS rekao predsjedavajući Predsjedništva BiH Milorad Dodik, koji je jedini od trojice članova Predsjedništva učestvovao na Samitu, predsjednica samoproglašenog Kosova Vljosa Osmani lobirala je u svom obraćanju lidere zemalja učesnica u procesu da priznaju jednostrano proglašenu nezavisnost Kosova. To je poslije za RTRS potvrdila i predsjednica Vlade Srbije Ana Brnabić.\nOvim Priština ponovo krši Vašingtonski sporazum kojim se obavezala da će zaustaviti kampanju lobiranja za priznanja, kao što se i Srbija obavezala da neće lobirati da zemlje koje su takozvanu kosovsku nezavisnost priznale, to priznanje povuku.\nDanas su održani i sastanci na marginama. Članovi Predsjedništva BiH sastali su se sa turskim predsjednikom Redžepom Tajipom Erdoanom. Uoči tog sastanaka, Dodik je rekao da će turskog predsjednika pitati da li je Turska na strani samo jednog naroda u BiH.\nNije predviđeno da nakon foruma bude objavljen neki zajednički dokument, ali je to dobra prilika za sastanke na marginama. Plan je bio da se članovi Predsjedništva sastanu sa šefom evropske diplomatije Žozepom Boreljom. On je tražio taj razgovor, ali je pitanje hoće li se desiti zbog gustog rasporeda i obaveza koje sutra imaju članovi Predsjedništva BiH.


Liberalizovana trgovina uslugama između šest tržišta Zapadnog Balkana i Moldavije otvoriće put za dalju ekonomsku integraciju regiona\nDržave sa dinamičnijim tržištima usluga mogu privući više stranih investicija, imati bolji pristup znanju, istraživanju i razvoju. To znači niže cene i veći izbor za potrošače, a istovremeno je korisno i za kompanije jer imaju pristup efikasnijim posredničkim uslugama. Ovo je zaključeno na CEFTA sastanku o trgovini uslugama održanom u Kotoru u Crnoj Gori.\nRegionalna integraciona politika ima za cilj da liberalizuje pristup tržištu za sve ekonomije CEFTA-e: ekonomije Zapadnog Balkana i Moldaviju, i podstakne trgovinu između potpisnica Centralnoevropskog sporazuma o slobodnoj trgovini (CEFTA).\nCEFTA ima za cilj da eliminiše carinske i necarinske barijere u trgovini među svojim potpisnicama, i na taj način pripremi šest ekonomija Zapadnog Balkana i Moldaviju za trgovinu na evropskim i međunarodnim tržištima. CEFTA Dodatni protokol 6 proširio je princip slobodne trgovine unutar CEFTA-e na uslužni sektor. Liberalizacija trgovine uslugama u sedam CEFTA ekonomija otvoriće put za dalju ekonomsku integraciju i doprineti otvaranju CEFTA tržišta za trgovinu uslugama, dajući kompanijama osećaj predvidljivosti i transparentnosti kada posluju na drugim tržištima.\nCEFTA regionalni sastanak o trgovini uslugama organizovan je u okviru projekta „Podrška regionalnoj ekonomskoj integraciji“, koji sprovodi Deutsche Gesellschaft fur Internationale Zusammenarbeit (GIZ), a koji sufinansiraju Evropska unija i Nemačko savezno ministarstvo za ekonomsku saradnju i razvoj (BMZ).\nTanja Bošković, projektna menadžerka u GIZ-u ocenila je da pružanje usluga u regionu predstavlja drugačiju sliku od trgovine robom. “Integracija je u ovoj oblasti znatno manje napredovala nego u trgovini robama. Kompanije koje žele da pruže svoje usluge u nekoj drugoj članici CEFTA-e i dalje se susreću sa brojnim preprekama u vidu domaće regulative i mnogi pružaoci usluga se na kraju ograničavaju samo na svoja lokalna tržišta, pa sektor usluga ne može da realizuje svoj potencijal. Stoga ne treba zanemariti važnost obezbeđivanja okvira za slobodno kretanje usluga“, naglasila je ona. Ona je dodala da CEFTA Dodatni protokol 6 predstavlja veoma važnu prekretnicu regionalne integracije i ako se efikasno primeni, pruža odličan okvir za uključene ekonomije da se pripreme za jedinstveno tržište Evropske unije (EU), jer Protokol ne samo da pruža ista pravila i standarde, koji postoje u EU, već i konkurenciju.\nDejvid Hadson, predstavnik Generalnog direktorata Evropske unije za susedstvo i pregovore o proširenju (DG NEAR) podsetio je da je trgovina uslugama jedan od stubova Zajedničkog regionalnog tržišta (CRM). „Kao sve važniji deo modernih ekonomija, ima ogroman uticaj na svakodnevni život ljudi i preduzeća“, rekao je on.\nHadson je naveo da Evropska komisija pohvaljuje napore potpisnica za tehnički rad obavljen 2021. godine u oblasti trgovine uslugama. „Naglašavamo važnost političke volje da se ovi rezultati pretvore u efektivne koristi. Evropska komisija će nastaviti da pomaže CEFTA-i u implementaciji Zajedničkog regionalnog tržišta, kako kroz IPA fondove, tako i kroz podršku naših stručnjaka iz resora Komisije“, naglasio je on.\nKristina Čeban, šefica Odseka za međunarodnu ekonomsku saradnju u Ministarstvu ekonomije Republike Moldavije podsetila je da su potrebni dodatni napori svih strana za stvaranje boljeg okruženja za trgovinu uslugama: „Očekujem da tokom ovog godine, u kojoj Moldavija predsedava, snažnu primenu CEFTA Dodatnog protokola 6, koji predstavlja veoma važnu prekretnicu regionalne integracije”.\nRadžeš Agarval, direktor Odeljenja za razvoj tržišta u Međunarodnom trgovinskom centru, ocenio je da je neminovnost reagovanja na blokade vezane za pandemiju višestruko povećala relevantnost trgovine uslugama i da je čovečanstvo sada svesnije vrednosti sektora kao što su komunikacija, transport, logistika i distribucija. „Ekonomije CEFTA-e treba da zadrže zamah rasta u obećavajućim sektorima i ponovo izgrade sektore koji su bili negativno pogođeni. Povećana trgovina uslugama može doprineti otvaranju radnih mesta i diverzifikaciji izvoza, kao i efikasnijoj podršci drugim privrednim aktivnostima“, naglasio je on.\nOvaj sastanak je okupio sve zainteresovane strane iz sedam CEFTA ekonomija, kako bi razgovarali o narednim koracima u implementaciji Dodatnog protokola 6 koji se posebno fokusira na ograničenja pristupa tržištu i ograničenja vezana za diskriminaciju stranih kompanija u odnosu na domaće. Projekat čini napore da stvori mogućnosti za dalju ekonomsku integraciju CEFTA privreda.\nUticaj ukrajinske krize na izvršenje ugovornih obaveza u međunarodnoj trgovini\nOsmi mart u znaku donacija kompanije dm: „Odabrali smo baš ovaj dan da pružimo podršku našim heroinama“


U 2016. oko 55.000 migranata dobrovoljno napustilo Nemačku\nIzbeglice u Berlinu\nOko 55.000 migranata koji ne ispunjavaju kriterijume za azil, ili im je azil odbijen, napustilo je dobrovoljno Nemačku od januara do novembra ove godine, što je 20.000 više u odnosu na prethodnu godinu, saopštili su zvaničnici.\n"To je značajno povećanje u odnosu na prethodnu godinu", rekao je portparol nemačkog Ministarstva unutrašnjih poslova Harald Nejmans novinarima precizirajući da je iz te zemlje dobrovoljno otišlo 54.123 migranta, prenosi Rojters.\nOn je ocenio da je uvek bolje da ljudi dobrovoljno napuštaju zemlju, umesto da ih deportuju.\nPortparol Ministarstva finansija je najavio da će u 2017. godini biti izdvojeno 150 miliona evra kako bi se ohrabrili ljudi da dobrovoljno napuste Nemačku.\nNemačka je prethodnih meseci pooštrila politiku imigracije zbog bezbednosti, nakon što je od početka 2015. godine prihvatila više od 1,1 milion migranata sa Bliskog istoka, Afrike i drugih zemalja.\nVećina onih koji su napustili Nemačku vratili su se u svoje domove u Albaniji, Srbiji, Kosovu, Iraku, Avganistanu i Iranu, preneo je nemački list "Zidojče Cajtung".\nKako je Rojtersu rekao zvaničnik zadužen za bezbednost, broj onih koji su deportovani nakon što im je odbijen zahtev za azil je porastao na skoro 23.800 od januara do novembra, što je više od 20.900 koliko je bilo u 2015. godini.\nPrema pisanju lista "Noje Osnabruker cajtung", policija je vratila 19.720 izbeglica od početka godine, što je 8.913 vise u odnosu na 2015.\nVećina je bila iz Avganistana, Sirije, Iraka i Nigerije, a bili su registrovani u drugim zemljama EU.\nNakon što je splasnula podrška politici nemačke kancelarke Angele Merkel prema migrantima, ona ja rekla da je ključno da se stranci deportuju u zemlje u kojima nema progona.\nNapadi u koje su bili uključeni migranti i izbeglice doveli su do porasta podrške antimigrantskoj politici partije Alternativa za Nemačku, što bi moglo da komplikuje reizbor Merkelove, piše Rojters.\nU utorak, sedam izbeglica iz Sirije i Iraka starosti između 15 i 21 godine privedeno je u Berlinu zbog sumnje da su hteli da zapale beskućnika.


Ombudsman se oglasio povodom poslovanja Informatike | (Vesti - 09.10.2015) Novi Sad\n09.10.2015 u 20:55h\nOmbudsman se oglasio povodom poslovanja Informatike\nPrema podacima JKP Informatika 50 hiljada domaćinstava u Novom Sadu osigurano je putem računa tog preduzeća. Ipak, ombudsmanka Aniko Muškinja Hajnrih tvrdi da "Informatika" nije ovlašćena da zaključuje ugovor o osiguranju u ime i za račun građana, niti da od njih naplaćuje premiju osiguranja.\nPo službenoj dužnosti, a na sopstvenu inicijativu pokrajinska ombudsmanka istražila je slučaj objedinjene naplate osiguranja putem računa Informatike još krajem 2012. godine, o čemu je obavestila Gradsko veće. Međutim reakcija je izostala.\n- Informatika nije imala ovlašćenja da naplaćuje premiju osiguranja. Činjenica je da je došlo do promene i da je to kao ponuda sada i građanin zaista sad može da se opredeli šta će da plaća, međutim to još uvek nije dovoljno garancija da građani neće biti dovedeni u zabludu - kaže pokrajinska ombudsmanka.\nAniko Muškinja Hajnrih kaže da je kancelarija ombudsmana I dalje pri stavu stava da Informatika nema nikakvo ovlašćenje čak ni da u svojim kovertama šalje bilo kakve reklame niti obaveštenja jer sve to može građane da dovede u zabludu i da on plati nešto i tako se obaveže iako to nije želeo.\nTvrdnje ombudsmanke da je naplata osiguranja putem računa Informatike protivzakonita, prema rečima Muškinje, potvrdila je i državna revizorska institucija.\nInformatikа se oglasila saopštenjem u kom navodi da je pokretanje priče o osiguranju negativna politička kampanja i na taj način nanosi se šteta i preduzeću i Gradu.\n14.10.2015. - TESTIRAJTE: Gradski servisi na Klaudu i pametnim telefonima\nPovezane teme aniko muškinja hajnrih informatika ombudsman osiguranje pokrajinski ombudsman


Protokol o saradnji Zlatibora sa Tuzlanskim kantonom\nDecember 8, 2016 December 8, 2016 Administrator 0 Comment protokol o saradnji zlatibor tuzla, turisticka organizacija zlatibor, zlatibor, zlatibor tuzla\nU Tuzli je potpisan Protokol o saradnji Turističke organizacije Zlatibor i Turističke zajednice Tuzlanskog kantona. Protokol o saradnji su potpisali direktor Ureda turističke zajednice Tuzlanskog kantona Asim Bečić i direktor TO Zlatibor Vladimir Živanović. Potpisivanju protokola su prisustvovali predstavnici turističke privrede, ministri kantonalne vlade, hotela ‘’Palisad’, ‘’Mona’’ i SB ‘’Čigota’’.\nOvom prilikom je u Kristalnoj dvorani hotela ‘’Tuzla’’ predstavljena i turistička ponuda Zlatibora. Prisutnima se na početku obratio Arsen Đurić, zamenik predsednika opštine Čajetina. “Zlatibor je mesto gde najveće kompanije iz Srbije, a i iz celog regiona investiraju u hotelske kapacitete i druge sadržaje, opština Čajetina ulaže značajna sredstva u razvoj infrastrukture. A najveća investicija, koja kreće sa realizacijom na proleće, je izgradnja panoramske gondole od centra Zlatibora do vrha Ski- centra Tornik”, rekao je Đurić i dodao da se broj gostiju iz BiH a posebno iz Tuzlanskog kantona u poslednjih nekoliko godina stalno povećava, te da će za goste iz ove regije hotelijeri odobriti brojne popuste.\nVladimir Živanović, direktor TO Zlatibor, naglasio je da je ova saradnja primer dobre prakse i da će prezentacije biti češće kako bi se stanovnici Tuzlanskog kantona upoznali sa ponudom Zlatibora. Ovom prilikom su najavljene manifestacije koje će obeležiti ovu zimsku sezonu, kao što je trodnevni festival ‘’Šankanje’ koji je na programu od 15. do 18. decembra, gde će nastupiti Aca Lukas i Nataša Bekvalac. U pratećem programu festivala organizatori planiraju brojne adrenalinske i zabavne sadržaje. Živanović je podsetio i na program za novogodišnje praznike na Kraljevom trgu sa tri zaista kvalitetna koncerta.\nPredstavnici hotelske privrede Zlatibora govorili su o sadržajima i aranžmanima koje su pripremili za predstojeću sezonu. Katarina Cicvarić je predstavila ponudu hotela ‘’Palisad’’ koji sada ima četiri zvezdice uz poboljšan konfor i kvalitetnije enterijere. Za novogodišnje praznike u njemu će se organizovati i dva koncerta: 31. decembra nastupa Ana Kokić, a 1. januara Adil. Ponudu hotela ‘’Zlatibor Mona’’ je predstavila Vesna Ćosović, koja je istakla da hotel ima kongresni centar sa 500 mesta, spa i velnes centar, igraonicu i dva restorana. O programima SB ‘’Čigota’’ govorio je Zoran Ristanović, posebno istakavši programe ‘’Čigota’’ i ‘’Čigotica’’ kao i zdravstveni i sportski program koje ovaj centar ima.”Čigota je jedan od inicijatora ovih susreta zajedno sa partnerima iz Tuzle i Lukavca. Krajem avgusta potpisali smo jedan memorandum o saradnji sa kantonalnim Ministarstvom turizma kojim su svim gostima iz Tuzlanskog kantona dobreni popusti od 10 odsto na sve usluge našeg centra”, istakao je Ristanović.\nUkupnu ponudu Zlatibora predstavila je Jelica Tošić koja je govorila o zdravstvenom i sportskom turizmu, a predstavljen je i Ski centar Tornik. Takođe je bilo reči i o kongresnom turizmu i organizaciji brojnih manifestaciju na Zlatiboru kao što su doček Nove godine, ‘’Pršutijada’’ i druge. U ime domaćina na saradnji se zahvalio direktor Ureda turističke zajednice Tuzlanskog kantona Asim Bečić.\n← Haris Džinović, Riblja čorba i Željko Joksimović za Novu godinu na Zlatiboru\nMihailo Djokić najbolji mladi sahista regiona →


SDP Crna Gora | 2016 March 10\nYou are here: Home / Organizacija / 2016 / March / 10\nSDP traži kontrolno saslušanje ministra Gvozdenovića zbog garancija za hotel “As”\n10/03/2016 / Aktuelno /Objavio - SDP\nSmatramo da je radi potpunog i blagovremenog informisanja poslanika, a u cilju ostvarivanja ustavne obaveze nadzorne i kontrolne uloge Skupštine, potrebno saslušati ministra Gvozdenovića kako bi se utvrdile sve činjenice u slučaju finansijskih garancija izdatih za hotel “As” u Perazića Dolu, Opština Budva.\nMinistarstvo na čijem je čelu Gvozdenović je po zaključcima Vlade iz 2013 godine, 17. februara 2014 godine potpisalo aneks ugovora sa kompanijom Nega turs (i firmom osnivačem), koja je kupila hotel “As” od HG “Budvanska rivijera” 2002 godine. Jedan od najbitnijih elemenata Aneksa je bankarska garancija naplativa na prvi poziv u iznosu od 3.000.000 eura, kojom je investitor garantovao državi da će do 1.decembra 2015. uložiti nekoliko desetina miliona eura u završetak objekta.\nKako je bilo očigledno da se radi o investitoru koji preko deceniju nije bio u stanju da ispuni preuzete obaveze, Gvozdenović i njegovi saradnici su morali da obrate posebnu pažnju na validnost izdate garancije.Upravo je ta garancija, dostavljena Vladi, poslužila kao osnov za davanje dodatnih rokova investitoru za završetak poslova, a svjedoci smo da na hotelu nije urađeno skoro ništa preko 2 godine. Saslušanje Gvozdenovića je bitno i zbog izjava koje je davao prije, tokom i po završetku procesa potpisivanja Aneksa. Tako je početkom 2015. izjavio da je “investitor dao čvrste finansijske garancije da će nastaviti realizaciju i da će se u toku januara i februara (2015. god) obaviti kontrola”.\nZbog moguće štete po državu koja bi iznosila tri milona eura i koja, recimo, značajno prevazilazi iznos budžeta Nacionalne turističke organizacije ili skoro polovinu budžeta samog ministarstva, smatramo nužnim da ministar Gvozdenović u najkraćem mogućem roku da odgovore na pitanja vezana na ovu, očigledno, neuspješnu privatizaciju – validnost izdatih garancija, postupak njihove provjere, kao i nadzor nad izvršenjem preuzetih obaveza od strane investitora. Utvrđivanjem svih elemenata u ovom slučaju razjasniće se da li je bilo povreda zakonske regulative i da li su ministar Gvozdenović i nadležni državni organi vodili računa o zaštiti državne imovine.\nKrivokapić sa Langeom i Ramboldom: Očekujem da kod izvršne vlasti prevlada zrelost\nPredsjednik Skupštine Ranko Krivokapić primio je danas šefa Jedinice D1 za Crnu Goru u Direktoratu Evropske komisije za susjedsku politiku i pregovore o proširenju Dirka Langea i zamjenika šefa divizije za Zapadni Balkan u Evropskoj službi za spoljne poslove Klajva Rambolda i prenio očekivanje da će kod izvršne vlasti prevladati zrelost i spremnost za prihvatanje uslova za demokratski izborni proces.\nKrivokapić je sagovornike informisao o toku parlamentarnog dijaloga koji su pozdravili Evropska komisija i Evropski parlament, a koji je pokrenut sa ciljem stvaranja uslova za fer i slobodne izbore.\n“On je ocijenio da je prisustvo predstavnika Evropske unije na parlamentarnom dijalogu bilo veoma dragocjeno i omogućilo razgovore vlasti i opozicije”, saopšteno je iz Krivokapićevog kabineta.\nU tom kontekstu je dodao da je važno da Evropska unija nastavi da ima konstruktivan doprinos u ovom procesu.\nLange i Rambold su izrazili nadu da će doći do dogovora vlasti i opozicije kako bi se obezbijedila puna primjena izbornog zakonodavstva, u interesu adekvatnog sprovođenja predstojećih izbora.


FABRIANO papir A4 pastelno zeleni (Verde chiaro) - Idealno.rs\nPočetna / Kancelarija i škola / Papir i papirna konfekcija / Papir / FABRIANO papir A4 pastelno zeleni (Verde chiaro)\nFABRIANO papir A4 pastelno zeleni (Verde chiaro)\nZa ovaj proizvod trenutno nema ponude. Poslednja je bila dostupna 10. 11. 2019 po ceni 1.050,00 DIN u internetknjizara\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FABRIANO papir A4 pastelno zeleni (Verde chiaro) i izberi najbolju. Papir iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FABRIANO papir A4 pastelno zeleni (Verde chiaro)FABRIANO i vidi da li ti odgovara ili pogledaj druge proizvode brenda FABRIANO. Opis i tehnički podaci proizvoda FABRIANO papir A4 pastelno zeleni (Verde chiaro)FABRIANO se mogu razlikovati od onih u internet prodavnici u kojoj obavljaš kupovinu. FABRIANO papir A4 pastelno zeleni (Verde chiaro) je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za FABRIANO papir A4 pastelno zeleni (Verde chiaro) proveri u prodavnici u kojoj nameravaš da obaviš kupovinu. Slika za FABRIANO papir A4 pastelno zeleni (Verde chiaro)FABRIANO je simbolična, zato se pre kupovine u prodavnici uveri da je proizvod isti.


BARF 2015: Objavljeni finalisti festivala | Rockomotiva\nPočetna Fresh Festivali i koncerti BARF 2015: Objavljeni finalisti festivala\nNa BARF se ove godine prijavilo preko 80 bendova, a od toga je 48 ušlo u zvaničnu konkurenciju i ti bendovi su i obavljeni na zvaničnom sajtu festivala.\nZbog velikog broja prijavljenih bendova, stručni žiri URMUS-a, koji je ujedno i organizator Festivala, je odlučio da umesto 6 bendova, koliko je bilo predvidjeno propozicijama na finalnoj večeri nastupi 8 bendova, a to su:\nFinalno veče festivala će se održati 13.12.2015 u Domu omladine Beograda u klubu Amerikana, sa početkom u 19.30, a pored pomenutih finalista u revijalnom delu će nastupiti dva benda, koji su u našem Udruženju od samog početka, a to su grupe Amnezija i Pop Star.\nMislimo da publika pre svega, može da očekuje kvalitenu i žanrovski različitu svirku u možda najboljim tehničkim uslovima u našoj zemlji.\nOve godine ulaz na festival je besplatan i publika će dobijati besplatne karte koje će u stvari biti i glasački listići, tako će publika moći na taj način da glasa za svoje favorite.\nPored vrednih nagrada publike, a to su: snimanje spota i snimanje materijala u vrhunskom audio studiju, najbolji autorski bend će dobiti 100.000 dinara, što je i prva nagrada festivala koju dodeljuje SOKOJ, a druga tj. nagrada za najbolje izvodjenje koje dodeljuje organizacija PI je 50.000 dinara.\nDisciplin A Kitschme: Video „Zaboravili Rokenrol !?!“ najava novog albuma


Alanis Moriset objavila novi singl “Rest”\nTanjug 28. maja 2021. 17:31\nNJUJORK – Američka pop rok muzičarka Alanis Moriset, koja je sa velikim brojem hitova nekada osvajala čitavu planetu, objavila je nedavno novi singl “Rest” za diskografsku kuću RCA Records iz Njujorka, koja je deo korporacije Sony.\nČak sedmostruka dobitnica “Gremi” nagrada kantautorka je doživela neverovatnu renesansu nakon prošlogodišnjeg devetog studijskog albuma “Suć Pretty Forks In The Road” koji ju je vratio na scenu slave.\nNova pesma “Rest” jedna je od njenih najboljih numera ikada prema mišljenju medija, a snimljenja je za potrebe NAMI / MTV partnerstva “Mental Health Awereneš”, koje se tradicionalno obeležava svakog maja.\nOvu pesmu je Alanis prvi put izvela na komemoraciji frontmenu grupe Linkin Park Česteru Beningtonu, koji je izvršio samoubistvo i šokirao čitav svet, a od tada su je njeni fanovi molili da tu pesmu i zvanično objavi kao singl.\nSa poslednjeg albuma pevačica i gitaristkinja je objavila singlove “Reasons i Drink”, “Smiling”, “Reckoning”, “Diagnosis”, dok je pred sam izlazak materijala pustila numeru “Ablaze”.\n“Ovaj album je hronika mojih poslednjih nekoliko godina. Bilo da se radi o trenutnoj fazi u kojoj se nalazi feministički pokret, izazovima nakon porođaja, majčinstvu, mentalnom zdravlju, braku, duhovnosti, osećaju iskorišćenosti, iskušenjima sramoti, između ostalih tema. Možda su ovo moje najogoljenije pesme u kojima sam pokazala moju najranjiviju sebe” izjavila je Alanis nakon izlaska albuma.\nZa sada su urađena dva zvanična video spota, za singlove „Reasons I Drink“ i „Smiling“, u pripremi je spot za „Ablaze“, gde se pojavljujue njena porodica, muž Soulej i njihovo troje dece.\nMuzičarka je trijumfovala sa briljantnim albumom “Jagged Little Pill” (1995) i velikim hitovima kroz karijeru: “Ironic”, “Thank U”, “You Ought to Know”, “Head Over Feet”, “Hands Clean”, “Hand in My Pocket”.\nKasnije se “izgubila” kroz naredne godine i decenije, iako je snimila devet relativno zapaženih albuma.\nKao i mnoge pevačice, ni ona nije odolela da se oproba u glumačkom poslu, te je tumačila Boga u ženskom obliku u satiričnoj SF avanturi “Dogma” Kevina Smita, ali je bila prisutna i na malom ekranu, u serijama “Nip/Tuck”, “Weeds”, “Seks i grad”.\nPosebno je ponosna na mjuzikl “Jagged Little Pill” prema njenim hitovima, čija je premijera bila decembra 2020. na Brodveju, u pozorištu Broadharst.


Fušimi Inari Taiša, najsvetije mesto ili turistička atrakcija u Japanu? - TU Magazin\nFušimi Inari Taiša, najsvetije mesto ili turistička atrakcija u Japanu?\nBy redakcija on\t Feb 11, 2018 TURIZAM, ZANIMLJIVOSTI\nJapan je zemlja neverovatnih kako prirodnih, tako i veštačkih, ljudskom rukom napravljenih lepota. „Fushimi Inari Taisha“ je jedna od njih, verovatno i najvažnija lepota, hram napravljen da pokaže posvećenost i netipičnost jednog naroda.\nFušimi Inari Taiša je veliki hram u Japanu, a poznat je po čuvenoj stazi po kojoj je postavljeno preko hiljadu „Torii“ kapija. Na svakoj kapiji je upisano ime osobe ili kompanije, odnosno donatora koji je donirao novac da se kapija napravi, i tako ušao u klub slavnih i poznatih. Kapije se često obnavljaju, a izgradnja svaka košta i do million jena. Ovo svetilište je najbitnije od svih, a ukupan broj prevazilazi broj od 32.000, osnovano je 711. godine, i najstariji je lokalitet u celom Japanu.\nOvo svetilište je posvećeno popularnoj boginji Inari, a sam hram je posvećen omiljenim stvarima u Japanu, poslovanju i pirinču. Hram je vrlo popularno mesto na koje dolaze lokalni poslovni ljudi često mole za uspeh u poslovanju. Ova staza i kapije postavljene po njoj predstavljaju naročito bitan simbol u tradiciji Japana, i veliki broj ljudi se redovno okuplja tu kako bi bar na kratko uživao u njihovoj lepoti. Ovi crveni prolazi predstavljaju nesvakidašni spoj kulture, tradicije i bogate istorije. To je mesto koje podjednako vole i strani turisti, lokalno stanovništvo i meštani. Pored lepote i neobičnosti samog mesta, prava atrakcija su Miko, devojke koje u vreme praznika imaju važnu ulogu u ritualima i običajima vezanim za sama svetilišta. One učestvuju u ritualima i ceremonijama kao što su igre, festivali, svadbe, sahrane i drugi lokalni običaji.\nCrvena boja kapija je puna simbolike, to je na prvom mestu boja lisice, drevnog božanstva iz Japana, ali takođe predstavlja simbol uspeha, plodnosti i poljoprivrede. Kako bi se nesto od ovog postiglo, potrebno je da se prilikom posete ostavi nešto novca, kao vid prizivanja dobre sudbine.\nFušimi Inari Taiša je zaista mesto koje se svakako mora posetiti, ako se ikada nađete u Kjotou. To je i prvo mesto u Japanu, osim značaja koji nam pruža bogata istorija ove zemlje, najvažniji je spritualni značaj koji je u Japanu neprocenjiv.


► Vlada Kosova nastavlja da smenjuje upravne odbore javnih preduzeća\nVlada Kosova usvojila je na današnjem sastanku odluku o razrešenju Upravnog odbora Centralnog javnog preduzeća "Kosovska železnička infrastruktura - Infrakos" AD, a smenila je i svoje predstavnike u Upravnom odboru Javnog preduzeća Trepča AD.\nOdluka Vlade ima zakonsku osnovu u Zakonu o javnim preduzećima i preporukama Jedinice za nadgledanje rada javnih preduzeća, koja je konstatovala da je Upravni odbor Infrakosa prekršio svoje obaveze.\nIz istih razloga i na preporuku Jedinice za nadgledanje rada javnih preduzeća,Vlada je smenila i svoje predstavnike u Upravnom odboru Javnog preduzeća Trepča AD.\nVlada je stavila van snage odluku o usvajanju Koncept dokumenta o izmenama fiskalnih i poljoprivrednih politika za proizvodnju duvana i cigareta na Kosovu kao i odluku o računanju akcize za cigarete proizvedene na Kosovu prema manjoj stopi od 30 odsto u prodaji na malo.\nTakođe je doneta odluka o izdvajanju 400.000 evra za Ministarstvo zdravlja za prevenciju eventualnih hitnih slučajeva, konkretno za korona virus.\nFormirana je ekipa nezavisnih stručnjaka za izradu rukovodećih principa, scenarija i elemenata reforme vetinga (ocene podobnosti za obavljanje pravosudnih dužnosti) u pravnom sistemu, a deo te ekipe će biti i predstavnici Sudskog i tužilačkog saveta Kosova.\nPremijer Kosova u ostavci, Aljbin Kurti je, u prvoj javnoj reakciji na noćašnje smenjivanje svoje vlade u Skupštini Kosova, rekao da je to bio neophodan pad zarad potrebnog uzdizanja jer će...\nSpor oko odgovora na pandemiju korona virusa jedan je od razloga zbog kojih je kosovskom premijeru Aljbinu Kurtiju parlament uskratio poverenje, ali kritičari kažu da je ulogu u tome imala i...


Mišustin najavio mere za stabilizaciju domaćih cena hrane\nTanjug 10. decembra 2020. 13:19\nMOSKVA – Ruski premijer Mihail Mišustin najavio je danas da će vlada pripremiti mere za stabilizaciju domaćih cena hrane, dan nakon što je predsednik Vladimir Putin kritikovao zvaničnike i aktere na prehrambenom tržštu zbog podizanja cena hleba, brašna, šećera i suncokretovog ulja.\nNajavljenje mere će posebno privući pažnju trgovaca žitom širom sveta, jer bi mogle da se odraze na ruske isporuke pšenice, budući da je ova zemlja jedan od najvećih svetskih izvoznika te poljoprivredne kulture, ocenjuje Rojters.\n„Moramo da preduzmemo konkretne mere da bismo efikasno zadržali cene proizvoda koji su od egzistenzijalnog značaja za ljude, u skladu sa uputstvima šefa države“, rekao je Mišustin na sednici vlade, ali je dodao da je „zamrzavanje cena neprihvatljivo u uslovima opadajućih prihoda preduzeća“.\nPremijer je apelovao na proizvođače, šefove maloprodajnih lanaca i izvoznike da ne iskorišćavaju ljude u uslovima korona krize.\nPrihodi Rusa pali su za 4,8 posto u trećem kvartalu nakon što su u prethodnom tromesečju zabeležili najoštriji pad u poslednjih 20 godina zbog krize kovid-19.\nPutin je u sredu rekao da su cene hleba, brašna i suncokretovog ulja nedavno porasle za 6,3, 12,9 i 23,8 procenata, respektivno.\nRusija je ove godine imala veliki rod pšenice, ali uprkos tome domaće cene rastu.\nKako bi pomoglo stabilizaciji cena, Ministarstvo poljoprivrede je ranije predložilo da se od 15. februara do 30. juna utvrdi kvota za izvoz žitarica od 17,5 miliona tona. Vlada tek treba da odobri tu ideju.\nMišustin nije precizirao koje mere mogu biti preduzete i planira da održi još jedan sastanak po tom pitanju kasnije danas. Rekao je, međutim, da će preduzeti koraci biti dodatak merama o povećanju izvozne takse na seme suncokreta i uljane repice od januara.\n„Biće regulisanja tržišta, ali regulisanja samo uz tržišne metode“, izjavio je novinarima Dmitrij Peskov, portparol Kremlja, navodi britanska agencija.


U četvrtak, 18. januara 58. sjednica Vlade CG\nVlada Crne Gore održaće 58. sjednicu u četvrtak, 18. januara 2018. sa početkom u 11:00 sati. Nakon sjednice biće objavljeno saopštenje za javnost...\nPrvi potpredsjednik Vlade i ministar vanjskih poslova Republike Srbije Ivica Dačić boraviće 16. i 17. januara u dvodnevnoj zvaničnoj posjeti Crnoj Gori. Potpredsjednika Dačića primiće predsjednik Vlade Duško Marković i ministar vanjskih poslova prof. dr Srđan Darmanović...\nDOPUNA NAJAVE: Konferencija za medije nakon 57. sjednice Vlade u 13:30\nKonferencija za medije nakon 57. sjednice Vlade biće održana u Pres centru Vlade danas sa početkom u 13:30 sati...\nU četvrtak, 11. januara 57. sjednica Vlade CG\nVlada Crne Gore održaće 57. sjednicu u četvrtak, 11. januara 2018. sa početkom u 11:00 sati. Nakon sjednice biće objavljeno saopštenje za javnost...\nPredsjednik Vlade Duško Marković u srijedu, 3. januara u radnoj posjeti Bijelom Polju\nPredsjednik Vlade Duško Marković boraviće u srijedu, 3. januara u radnoj posjeti Bijelom Polju. Tokom posjete Premijer će zajedno sa predsjdnikom Opštine Bijelo Polje Aleksandrom Žurićem otvoriti rekonstruisani gradski trg, obilježiti početak radova mosta Sutivan – Njegnjevo, otvoriti most na rijeci Ljuboviđi i malu hidroelektranu na rijeci Bistrici u Majstorovini i prisustvovati svečanoj sjednici Skupštine opštine povodom Dana opštine Bijelo Polje. Na kraju posjete predsjednik Vlade Duško Marković daće izjavu za javnost...\nDOPUNA NAJAVE: Konferencija za medije nakon 56. sjednice Vlade u 16:00\nKonferencija za medije nakon 56. sjednice Vlade biće održana u Pres centru Vlade danas sa početkom u 16:00 sati...\nU četvrtak, 28. decembra 56. sjednica Vlade CG\nVlada Crne Gore održaće 56. sjednicu u četvrtak, 28. decembra 2017. sa početkom u 12:00 sati. Nakon sjednice biće objavljeno saopštenje za javnost...\nPremijer Duško Marković u četvrtak na svečanoj sjednici Senata UCG\nPredsjednik Vlade Duško Marković prisustvovaće u četvrtak, 28. decembra 2017, Svečanoj sjednici Senata Univerziteta Crne Gore koja će biti održana u Plavoj Sali Rektorata sa početkom u 11:00 sati...


U Srbiju je stiglo 4.875 doza Fajzer/Bajontek vakcina protiv Kovida 19\nU Srbiju je jutros stigao prvi kontingent od 4.875 Fajzer/Bajontek vakcina, a nadležni najavljuju da će imunizacija početi iduće nedelje i da će vakcinu prvo primiti korisnici staračkih domova.\nDržavni sekretar u ministarstvu zdravlja Mirsad Đerlek rekao je da će vakcinu primiti prvo stariji od 75 godina u staračkim domovima jer su "najosetljivija kategorija stanovništva", prenosi Fonet.\nPrema njegovim rečima, vakcinacija zaposlenih u zdravstvu očekuje se početkom 2021. kada u drugoj tranši stigne između 350 i 360 hiljada vakcina.\nFajzer/Bajontek vakcina koja je danas stigla u Srbiju još nema dozvolu za upotrebu, a očekuje se da će je do kraja nedelje dobiti od Agencije za lekove.\nNa beogradski aerodrom stigao je prvi kontingent vakcina protiv Kovida 19\nU Srbiji je u protekla 24 sata registrovano još 4.080 zaraženih koronavirusom na 16.022 testiranih uzoraka, pokazuju zvanični podaci. Od posledica Kovida 19 umrlo je još 49 osoba.\nNa bolničkom lečenju je 9.651 osoba, a na respiratorima je 313 pacijenata.\n"Medicinski deo Kriznog štaba nije bio za popuštanje mera"\nU Srbiji od ponedeljka važe nove mere, koje podrazumevaju produženo radno vreme ugostiteljskih i prodajnih objekata, frizera, kozmetičkih salona, kladionica, teretana do 20h. Ove mere važiće do petka, 25. decembra, kada bi Krizni štab ponovo trebalo da se sastane i odluči o daljim koracima.\nČlan Kriznog štaba i imunolog Srđa Janković rekao je za N1 da medicinski deo tog tela nije bio za relaksiranje mera, ali da su one ublažene na zahtev Privredne komore Srbije i zamenika gradonačelnika Beograda Gorana Vesića.\nJanković je rekao da će se o dočeku Nove godine odlučivati u "realnom vremenu" i da nikakve mere za sada nisu donesene.\nOn je rekao da, iako broj obolelih opada, to nije znak da se poboljšava situacija i da je broj prijema pacijenata u bolnice i dalje veliki.\nGovoreći o novom soju virusa koji je registrovan u Velikoj Britaniji, Janković je kazao da je Krizni štab zatražio da se obustave letovi iz Srbije ka toj zemlji i iz nje, ali da ne zna kada bi ta mera mogla da bude sprovedena.\nŠekler: Mutacije normalna stvar, bez panike\nDoktor veterine i virusolog Milanko Šekler je ocenio da novi soj koronavirusa koji se pojavio u Britaniji ne treba da izaziva paniku i da je osnovna osobina virusa da se menja i mutira kako se povećava prokuženost ili broj vakcinisanih.\nOn je za RTS rekao da se novi soj u Britaniji pojavio još u septembru i da se od tada proširio među populacijom.\nŠekler smatra da još nema dovoljno dokaza da se zna da li će postojeća vakcina biti efikasna protiv novog oblika koronavirusa, ali ističe da se sa vakcinacijom, prirodno, povećava i broj mutacija virusa.


Apple će danas pokrenuti pravni postupak protiv odluke Evropske komisije da kazi ovu kompaniju sa 13 milijardi eura zbog neplaćanja poreza u Irskoj.\nOčekuje se da će proizvođač iPhona poslati šestočlanu delegaciju, uključujući šefa svojih finansija, na dvodnevno sudsko saslušanje pred Opštim sudom u Luksemburgu, drugim po rangu u EU.\nKomisija je u augustu 2016. godine saopštila da je Irska poreskim zakonima iz 1991. i 2007. godine na vještački način umanjila poreske obaveze Appla u periodu dužem od dvije decenije, što je ekvivalentno nelegalnoj državnoj pomoći.\nKomesar EU za konkurentnost Margrete Vestager ukazala je na porez od 0,005 odsto koji je Apple platio u Irskoj 2014. godine kao na primjer neobično male isplate od strane ove kompanije.\nOčekuje se da će Apple tvrditi da nije prekršio zakon i da je poštovao propise u Irskoj i SAD. Slični argumenti izneseni su u blogu poslije odluke EU o ovom pitanju prije nekoliko godina.\nKompanija će, kako se očekuje, tvrditi da većinu poreza duguje Americi, jer je većina vrijednosti njenih proizvoda, uključujući dizajn, inženjerski rad i razvoj, nastala u SAD.\nIrska, koja je optužila Evropsku komisiju da je prekoračila svoja ovlaštenja i da se umiješala u suverena pitanja jedne svoje članice, takođe osporava pred sudom odluku Unije.\nVrijednost Applea prešla prag od 2.000 milijardi dolara


Ambasador Davenport u poseti Graničnoj policiji i prihvatno-tranzitnom centru u Dimitrovgradu - Far\nAmbasador Majkl Davenport, šef Delegacije Evropske unije u Srbiji u četvrtak, 1. decembra posetiće zajedno sa potpredsednikom Vlade i ministrom unutrašnjih poslova Nebojšom Stefanovićem pripadnike granične policije i Prihvatno-tranzitni centar u Dimitrovgradu. Ambasador će pre toga boraviti u Nišu, gde će Univerzitetskoj biblioteci „Nikola Tesla“donirati set knjiga o EU.\nEvropska unija i Srbija tesno sarađuju po pitanju upravljanja migrantskom krizom. EU pruža podršku Ministarstvu unutrašnjih poslova za unapređenje graničnih kapaciteta i za upravljanje granicom sa Bugarskom, ali i pruža pomoć za migrante. Ambasador će zato sa ministrom unutrašnjih poslova Nebojšom Stefanovićem, šeficom Međunarodne organizacije za migracije (IOM) u Srbiji Lidijom Marković i predstavnicima ambasada Republike Češke, Mađarske i Slovačke u Srbiji obići Regionalni centar granične policije prema Republici Bugarskoj, gde će razgovarati sa predstavnicima policijskih snaga Srbije i EU.\nNakon toga ambasador Davenport će zajedno sa državnim sekretarom za rad, zapošljavanje, boračka i socijalna pitanja Draganom Todorovićem, predsednikom opštine Dimitrovgrad Vladicom Dimitrovim i predstavnicima Komesarijata za izbeglice i migracije, ambasade Nemačke i organizacije ASB obići Prihvatno-tranzitni centar za migrante u Dimitrovgradu koji je izgrađen sredstvima Evropske unije i Nemačke.\nAmbasador će pre toga boraviti u Nišu gde će Univerzitetskoj biblioteci „Nikola Tesla“ donirati set od 50 akademskih knjiga o Evropskoj uniji na engleskom jeziku. U EU info kutku Niš, ambasador Davenport će prisustvovati sastanku Tima Evropa Srbija, mreže nezavisnih nacionalnih eksperata koji se bave različitim aspektima procesa evropskih integracija. Sastanak se održava s ciljem promocije te mreže kao vrednog izvora informacija o Evropskoj uniji.\nMajkl Davenport i Nebojša Stefanović u poseti Dimitrovgradu Вицепрезидентът на Р. България Илияна Йотова днес посети Димитровград и Босилеград Ministar Branko Ružić otvara u Dimitrovgradu 26. jula zonu besplatnog interneta i Uslužni centar Opštinske uprave Predsednik Srbije Aleksandar Vučić u poseti Nišavskom i Pirotskom okrugu\ncaribrodDimitrovgradEUMajkl DavenportNenad StefanovićposetaPrihvatno-tranzitni centar


Cene testa na koronu u zemljama u koje najčešće putujemo - Sputnjik Srbija\n21:55 20 Januar 2021\n16:27 10.05.2020 (osveženo 16:59 10.05.2020) Preuzmite kraći link\nPutovanje ove godine, ako se neko uopšte odluči na njega, izgledaće neobično, ali i skupo, piše portal Telegraf. Putno osiguranje neće pokriti lečenje za one koji se zaraze virusom korona u drugoj zemlji, a ako i bude takve polise, biće veoma skupa. Neke države, pa i naša, već su najavile da će se u njih moći ući samo uz negativan test na virus korona i odredile njegovu cenu, ili će u suprotnom biti obavezan karantin od 14 dana.\nSrbija - 6.000 dinara\nTest na koronu za ulazak u Srbiju ne sme biti stariji od tri dana\nGrađani koji budu putovali u inostranstvo u zemlje koje insistiraju na zdravstvenom pasošu, moći će u Srbiji da urade test na virus korona koji će koštati oko 6.000 dinara, odnosno 50 evra.\nU Srbiji zbog putovanja građani će moći da urade test na virus korona na svoj zahtev i da će se to raditi u laboratoriji u Kliničkom centru Srbije.\nPrema podacima u medijima u BiH, za test je potrebno obratiti se Institutu za javno zdravstvo. Samo testiranje košta 200 KM, odnosno 100 evra.\nJoš nije određena tačna cena, ali prve procene su da test neće biti skuplji od 20 evra.\nCrna Gora - „minimalno“\nCrna Gora će učiniti sve da smanji efekte krize na turizam\nZvaničnici Crne Gore najavljuju da će ova zemlja uskoro biti bez virusa korona.\nKako dodaju, učiniće sve da smanje efekte krize, a procenjuje se da će cena testa biti minimalna.\nHrvatski mediji pišu da će u Nastavnom zavodu za javno zdravstvo ovaj test koštati 200 evra, mada je hrvatski ministar zdravlja prethodno govorio kako pouzdani test na kovid – 19 košta oko 100 evra.\nBečki aerodrom već je objavio da će nuditi testiranje na koronu\nZasad je poznato da će aerodrom u Beču nuditi testiranje na virus korona da bi putnici izbegli karantin od 14 dana, i to po ceni od 190 evra.\nPrema Institutu „Robert Koh“, pacijenti sa simptomima gripa takođe se nasumično ispituju na novi virus korona. Troškove (približno 200 evra) snose zdravstvena osiguranja u Nemačkoj, ali samo ako je test preporučio lekar. Za druge, to je regularna cena.\nPlan grčkih zvaničnika je da putnici testiranje rade u zemlji porekla, pa da se onda bezbrižno upute u Grčku.\nGrci najavljuju da će cena možda pasti na 10 evra tokom sezone\nPrethodno je, kada je pandemija bila u zamahu, bilo najava da će dobrovoljni test koštati od 120 do čak 300 evra.\nGrčki ministar turizma Haris Teoharis kaže međutim, da je moguće da ta cena padne i na 10 evra po osobi kasnije tokom leta.\ncene, test, virus korona, letovanje


Club von Neumann: Sistem ličnih računa\nNapisao Pavle Mihajlović u 16:00\nLuka Ristic 07 February, 2011 20:23\nNe sumnjam da je PA sistem efikasniji od PAYG sistema, vec mi je potpuno nejasno kako bi isla ta transformacija.\nKonkretno kod nas imas PIO fond koji pored prikupljenih 22% doprinosa od sadasnjih radnika, na isplate penzija sadasnjim penzionerima trosi jos sredstava (kroz subvencije iz budzeta fondu svake godine).\n- Zbog toga svaki radnik de facto odvaja jos vise (npr. 30% od svoje bruto plate) za penzije sadasnjih penzionera (a ne za svoju penziju).\n- Moje pitanje je od kojih para bi se isplacivale penzije sadasnjim penzionerima ako sadasnji radnici predju na PA sistem? Te pare ne mogu doci iz PA sistema ako radnici pocnu da placaju doprinose privatnim penzionim fondovima, a oni ih stave na raspolaganje privatnom sektoru za zaduzivanje (uzimanje kredita da bi invenstirali).\nPo mom misljenju je to kljucno pitanje - kako se pravi tranzicija sa jednog na drugi sistem i ko placa tu razliku. I lepo je sto ces to objasniti to konkretno na slucaju Cilea, ali to sto je to bilo izvodljivo u Cileu ne znaci da je i izvodljivo ovde odnosno da moze da se izvede na isti nacin. Pa bi bilo lepo da se osvrnes na to cime mi raspolazemo trenutno i na koji nacin bismo mogli da napravimo odrzivi prelaz sa jednog na drugi sistem.\nAnonymous 15 February, 2011 19:56\nSamo jedna primedba, racunica sa 7% prilagodjeno za inflaciju nije narocito dobar primer jer taj prinos nije realan, pola od toga je vise nego dobro.\n@Luka, dug PIO je dug drzave, koji se moze placati iz budzeta dok se isti postepeno ne ugasi.\nPavle Mihajlović 15 February, 2011 21:50\nČinimi se da jeste dobar primer, jer je u prvih 15 godina sistema u Čileu postignuto 9,2% u proseku, a predviđa se da će u drugih 15 godina prinos biti oko 5%. Dakle nekih 7% za početak je ok. Ali mi se čini da bi oko 5% dugoročno odgovarajući nivo


Do kraja života plaćao kazne zbog 5. Oktobra i nikada se nikome nije požalio - Specijal Info\nby Specijal Info September 28, 2021, 3:20 pm 97 Views\nLjubisav Đokić, poznatiji kao Džo bagerista, jedan od simbola petooktobarskih demonstracija 2000. godine u kojima je srušen režim Slobodana Miloševića, prošle godine je umro u Beogradu u 77. godini, a malo je onih koji znaju, da je Džo do kraja svog života otplaćivao kaznu zbog 5. Oktobra i nikada se nikome nije požalio.\nDžou je država, svakog meseca odbijala po 30%, od inonako male penzije zbog navodne štete koju je bagerom pričinio 5. oktobra. Džo nije voleo da priča o ovome, živeo je teško i siromašno do kraja života, a nikada se nikome nije požalio, niti je ikada tražio da mu neko pomogne.\nKada je Džo preminuo prošle godine, njegova porodica nije imala novca za sahranu, već su ljudi preko društvenih mreža skupljali novac za njegovu sahranu.\nNiko od političara koji su 5.oktobra došli na vlast, a neki od njih su i danas na vlasti, se nije javio njegovoj supruzi da joj izjavi saučešće ili ponudi pomoć.\nKada je 5. oktobra narod napao RTS, policija ga je grčevito branila, pa su čak počeli i da pucaju, tada je Džo bagerista podigao kašiku svog bagera i naleteo na policiju kako bi zaštitio građane od metaka koji su leteli na sve strane.\nDžo je bio učesnik svih protesta i protiv sadašnje vlasti, a stalno je govorio da se razočarao u dosovske političare koji su 5.oktobra uz pomoć naroda došli na vlast.\nPrevious article dr Jovana Stojković pozvala opozicione stranke i pokrete na ujedinjenje\nNext article Šta su Vučić i žandarmerija hteli da poruče građanima sa vežbom u kojoj oklopno vozilo udara u bager\nObradović: Ukoliko uskoro ne počnu pregovori mi izlazimo na ulice\nMinistarka Vujović sve najgore o “Ekološkom ustanku”.


23. 05. 2014. Pripadnici Uprave policije danonoćno angažovani u vanrednoj situaciji\nPovodom teške, i u jednom broju gradova dramatične situacije usled posledica poplava u Republici Srbiji, policija opšte nadležnosti je od samog početka u svemu delila sudbinu ugroženih lokalnih zajednica i požrtvovano, u saradnji sa drugim službama i građanima danonoćno se angažovala u pružanju pomoći, spasavanju i zaštiti ljudi, imovine i drugih dobara.\nProsečno je dnevno angažovano oko 7.800 policijskih službenika opšte nadležnosti na izvršavanju redovnih i posebno kompleksnih zadataka spasavanja ljudskih života, imovine, odbrani i utvrđivanju rečnih bedema, evakuaciji stanovništva i ostvarivanju stabilnog javnog reda i mira u uslovima uznemirenosti javnosti.\nNakon uvođenja vanredne situacije, u periodu od 15. do 21. maja 2014. godine, angažovano je skoro 3.600 pripadnika Interventnih jedinica policije na izvršavanju složenih bezbednosnih zadataka, a posebno u policijskim upravama čija područja su ugrožena poplavama. Dnevno je u proseku upućivano i angažovano oko 500 pripadnika Interventnih jedinica policije.\nPripadnici policije su dali poseban doprinos angažovanjem na spasavanju ugroženih stanovnika iz Obrenovca i utvrđivanju bedema na reci Savi u mestu Drenovac kod Šapca; u Sremskoj Mitrovici; na kritičnim mestima pored fabrike “Zorka“ i kod silosa, kao i u energetskom kompleksu u Kostolcu. Policija je bila sve vreme angažovana na spasavanju i pomoći ugroženima na području Valjeva, Lajkovca, Čačka, Svilajnca, Šapca i na drugim područjima ugroženim poplavama, kao i na pripremama za evakuaciju stanovnika sela Sremska Rača i Bosut na području Sremske Mitrovice.


LastPass je besplatan program za čuvanje i upravljanje svim vašim šiframa, program čuva šifre na online serveru.\nOvaj program vam omogućava da sačuvate sve vaše naloge sa pristupnim lozinkama na LastPass serveru, u AES-256 enkriptovanoj bazi podataka koja će biti zaključana vašom glavnom „Master“ lozinkom. Svim sačuvanim šiframa i login podacima možete da pristupite putem interneta sa bilo kog uređaja i u bilo kom trenutku. Na ovaj način, možete da imate različito korisničko ime i šifru bukvalno za sve, jer trebate da zapamtite samo jedan user name i password, a sve ostalo je sačuvano i uvek vam je dostupno na vašem LastPass nalogu.\nUpotreba različitog korisničkog imena i šifre za svaki servis ili aplikaciju je izuzetno bitno, jer u slučaju da vam ukradu login podatke, kompromitovan vam je samo jedan nalog i to možete brzo da rešite. Zato je LastPass aplikacija must have u današnje vreme, jer svi imamo milion naloga, mejlova, kartica, pinova itd. Sve to lepo sačuvate u LastPass-u, a pamtite samo login za LastPass i to je to, milina. 🙂\nLastPass predstavlja takozvani Password Manager koji je u vidu programa dostupan za Windows, Mac OS i Linux operativne sisteme, a dostupan je u vidu aplikacije za iOS i Android uređaje i u vidu ekstenziju za Google Chrome, Mozilla, Safari, Internet Explorer i Opera browser.\nPored naloga sa pristupnim lozinkama, LastPass vam omogućava da sačuvate i druge bitne informacije i podsetnike, kao na primer brojeve i šifre bankovnih računa, brojeve osiguranja, lične karte, pasoša i sličnih dokumenata, kao i da navedene informacije na siguran način podelite sa drugim osobama.\nNeke od LastPass opcija koje povećavaju funkcionalnost ovog programa su: autologin, koji omogućava automatsko logovanje na sajtovima, autofil za automatsko popunjavanje različitih online login formi sa vašim podacima, password generator za kreiranje jakih šifri, itd.\nNa Windows-u, Mac OS-u ili Linux-u, samo instalirate LastPass add-on u browser koji koristite i LastPass će vam ubuduće automatski popunjavati sve login forme za koje ste sačuvali login podatke. Na Android-u i iOS-u, instalirate LastPass aplikaciju i dobićete opciju za automatsko popunjavanje sačuvanih login podataka. Add-on-ove za sve browsere, kao i LastPass aplikacije za Andorid i iOS možete skinuti u LastPass download linku na kraju ovog teksta.\nLastPass predstavlja moćan Password Manager koji vam omogućava da na jednostavan i siguran način sačuvate sve svoje pristupne i druge bitne podatke na online serveru. U današnje vreme, kada korišćenje jednostavnih lozinki i upotreba istih login podataka na više mesta više nije opcija, a broj login podataka koje moramo da pamtimo se konstantno povećava, LastPass je prosto nezamenjiv alat za svakoga ko vodi računa o bezbednosti svojih login podatka.\nDa naučite kako da koristite LastPass, pogledajte naše tutorijale korak po korak:\nOznake: Android cuvanje iOS Linux lozinki server sifri upravljanje Windows\n27 oktobra, 2016 u 16:01\nZdravo, da li to znaci da pamti sve naloge i pasvorde koji se sa mog racunara unesu?